لەماوەی 25 ساڵی تەمەنی حكومەتی هەرێمی كوردوستان كە یەكسانە بە چارەكە سەدەیەك، گەلی كورد لە هەرێمی كوردستان بەهەمو مانایەك سەر بەخۆیە و ئاڵای كوردستان لەسەر جەم شوێنە گشتیەكان گەشەكێتەوە گەلی كورد لەم بەشەی كوردستان زۆر دڵخۆش بون بەم ئەزمونەی هەرێم هەمومان یەكەم پرۆسەی هەڵبژاردنی پەرلەمانی و سەرۆكی هەرێمان لەیادە كە چۆن هاووڵاتیان بە جۆش و خرۆشەوە بەشداریەكی گەرم و گوڕیانكرد، بەڵام بەداخەوە تا ئەم ساتەوەختەش بۆ خەڵكی كوردستان و دەنگدەران ڕون نەبووەتەوە كە كێ یەكەمەو كێ دوەمە ئەوەی كەلەدنیادا ڕوی نەدابو لەكوردستان ڕویدا كە هەردو هێزە دەسەڵاتدارەكەی هەرێم دەیان ووت ئێمە یەكەمین، یەكێك لەدیاردە سەر سوڕهێنەرەكانی سەدەی بیستەم لە ڕۆژهەڵاتی ناوەڕاست لە باشوری كوردستان ڕویدا كە دوو هێز لەپرۆسەیەكدا هەردووكیان یەكەم بون هەڵبەتە بە ووتەی خۆیان وەدواجار حكومەتێكی سەیرو سەمەرەیان دروستكرد بەناوی پەنجا بەپەنجا كەلەوەش سەیرتر ئەوەبو وەزیرو جێگرەكەی هەمان دەسەڵاتیان هەبوو.\nلەدوای ئەو كاتەوە ئەوەی لەدەستیان هات لەشەڕی براكوژی و دولەت كردنی هەرێم و هێنانی سوپای بێگانەو لەناو بردنی هەزاران ڕۆڵەی كورد بەدەستی یەكتری و ئاودیو كردنی سەر خانی ووڵات لە شۆفڵێكەوە بیگرە تابەنداوی بێخمە تەنانەت كار گەیشتە ئەوەی لە 31 ئابی 1996 دا سوپاو دەبابەی بەعس هێنرایەوە بۆهەولێری پایتەخت و پەڕلەمانی كوردوستان ،بردنی كارتی كارەبای دوكان بۆئەوەی تەنانەت هاووڵاتیان كارەبای ئاساییان نەبێت .\nئێستاش ماوەی سێ ساڵە كەوتونەتە گیانی هاووڵاتیانی ئەم هەرێمە بەناوی سیستەمی پاشەكەوتەوە كە ڕێك ستەمی پاشەكەوتە بۆفەرمانبەران و موچە خۆران پیادەی دەكەن ڕۆژ بەڕۆژ قەیرانی زیاتر دروست دەكەن، بەداخەوە هیچ دامودەزگایەك بە ئەركی خۆی هەڵناسێت پەرمان لە كار خراوە حكومەت شەلەل كراوە، هاووڵاتی تیرۆر دەكرێن سوكایەتی بە هەموان دەكرێت بارودۆخێكە نازانرێ لە كوێوە دەست بەنەهامەتیەكان بكەیت لە كاتی ئەم هەموو قەیرانەدا باسی ڕیفراندۆم بۆچی؟ و لە بەر چی؟ و بۆكێ ؟.\nئەمە لە كاتێكدایە كە كورد مافی خۆیەتی وەك سەرجەم گەلانی دنیا خاوەنی حكومەتی سەر بە خۆی خۆی بێت وەبڕوا ناكەم لە هیچ شوێنێكی ئەم دنیایەدا كوردێك هەبێت دژی دروست بونی دەوڵەتی كوردی بێت، بەڵام پێویستە پێش ئەنجامدانی ڕیفراندۆم دەسەڵاتدارانی هەرێم بەتایبەتیش دولایەنەكە ئەم ها‌نگاوانە بنێن تا هاووڵاتیان دڵنیابكەنەوە كە ڕیفراندۆم و گشت پرسی لە بەرژەوەندی گشتیدایە نەك ئەویش بۆ لایەنێك و تاكێكی دیاری كراوبیت:-\nیەكەم / كاراكردنەوەی پەرلەمان، ووڵاتێك پەرلەمان و حكومەتی نەبێت چۆن داوای سەر بە خۆی دەكات لەكاتێكدا هیچ حیسابێك بۆ دەنگی هاووڵاتیان نەكرێت چۆن بەئەو هاووڵاتیانە ئەڵێتەوە وەرن جارێكیتر دەنگ بدەنەوە بۆ گشت پرسی.\nدووەم/ چارەسەر كردنی باری گوزەرانی هاووڵاتیان و موچەی فەرمانبەران، حكومەتێك كەڕۆژانە داهات و پارەیەكی زۆری دەست دەكەوێت ئامادە نەبێت لەبیری هاووڵاتیەكانی خۆیدا بێت هاووڵاتی چ دڵێكی بە داهاتوو سەر بە خۆی ووڵات خۆش بێت كەووڵاتێك بۆ ئەو نەبێت .\nسێ یەم / لەم كاتەداو لەم هەموو مەترسیەدا كەڕوی كردۆتە ووڵات ئەوەتا هاووڵاتیانی كورد ناوی خۆیان دەنوسن بۆ ریزەكانی حەشدی شیعی و وە فەرمانبەرانی هەرێم داوا دەكەن ڕاژەی موچەكانیان بخرێتە سەر حكومەتی ناوەندی بەغدا بەم حاڵەوە گشت پرسی بكەیت یان دەیانەوێت پرۆسەكە لەبار بەرن بەمەش خزمەتێكی نەیارەكانی كورد بكەن چۆن لەڕابردوودا كردویانە.\nچوارەم / ماوەی 25 ساڵە نەتوانداروە كێشە ناوخۆیەكان چارەسەر بكەن و ڕۆژ بەڕۆژ بارو دۆخەكە خراپتر دەبێت تائێستا نەتواندراوە یەك سوپای یەكگرتوو دروست بكرێت هەرحیزبەو بۆخۆی هێزی چەكداری هەیە و لەناو حیزبەكانیشدا هەر یە‌كەو خاوەنی هێزو ژمارەیەك چەكداری خۆیەتی بەم حاڵەوە دەمانەوێت گشت پرسی بكەین .\nبۆیە ئەگەر ئەمانەوێت گشت پرسی ئەنجام بدرێت و سەر كەوتوبێت و هاووڵاتیان دڵیان خۆش بێت بە حكومەت و دەسەڵات و ئەزمونی كوردی لای كەمی ئەبێت چارەسەر ئەو كێشانەبكرێت كە دەسەلاتدارەكان دروستیان كردوەو ئەگەر وانەكەن دورنیە دەوڵەتەكەش وەك حكومەت و پەڕلەمانەكەمان ببێتە قوربانی حەزو ئارەزوی كەسانیك و لایەنانێك كە هەموو كوردوكوردوستان بەخاك وخەڵكیەوە ئامادەن بكەنە قوربانی بەرژەەندیە تایبەتیەكانی خۆیانەوە.


دوای ئەوەی دوو ساڵ بەر لە ئێستا نەخۆشێکی نەخۆشخانەی دەروونی ھەولێر، نەخۆشێکی دیکەی کوشت و ڕووداوەکە بۆ پۆلیس ڕەوانە کرا، بەرپرسانی نەخۆشخانەکە ھۆکاری ئەم جۆرە ڕووداوانە بۆ ئەوە دەگەڕێننەوە کە نەخۆشخانەی دەروونی ھەولێر نەخۆشخانەیەکی بچووک و بێ خزمەتگوزارییە و ناکرێت نەخۆشخانەیەک کە 30 قەرەوێلەی تێدایە، 42 نەخۆش لە ناویدا بژین و چارەسەر بکرێن.\nلە بارەی ئەمەوە د.محەمەد قادر گوتەبێژی وەزارەتی تەندروستی دەڵێت، ئەو ڕووداوەی لە دوو ساڵی ڕابردوودا ڕوویدا، ڕووداوێکی نەویستراو بوو، وە چەند ساڵێک بەر لە ئێستا پڕۆژە یاسایەک ھەبوو تایبەت بە دروستکردنی نەخۆشخانەیەکی دەروونی 200 قەرەوێلەیی و لەگەڵ ئەوەشدا نەخۆشخانەکە 100 قەرەوێلەی دیکەی بۆ بەشی منداڵان تێدابوو، بەڵام بەھۆی قەیرانی دارایی حکومەتی ھەرێمی کوردستانەوە پڕۆژەکە وەستا و لە ئێستادا پلانی وەزارەتی تەندروستی ئەوەیە بە ھاوبەشی لەگەڵ خێرخوازێک نەخۆشخانەیەکی دەروونی دروستدەکرێت و زەوییەکەش لە لایەن حکومەتی ھەرێمەوە دابین دەکرێت.\nگوتەبێژی وەزارەتی تەندروستی، لە بارەی ئەوەش کە تاوەکو ئێستا لە ھەرێمی کوردستان دەرمانی پێویست بۆ نەخۆشانی دەروونی بەردەست نییە دەڵێت: لەجیھاندا نەبوونی دەرمانی دەروونی کێشەیەکی گەورەیە، ئەو کۆمەڵە دەرمانە نایاساییانەی لە بازاڕدا بوونیان ھەبوو، دەکرا ھەندێک جار کاریگەری خراپ دروستبکات و بە مەبەستی ئالوودەبوون بە کاربێت وە جگە لەمەش دەرمانەکان بە فلتەری کوالێتی کۆنترۆڵدا تێنەدەپەڕی، بۆیە ئێمە بە ھاوبەشی لەگەڵ برادەرانی کوالێتی کۆنترۆڵ دەستمانکرد بە پاککردنەوەی بازاڕ لەم دەرمانانە.\nڕوونیشیدەکاتەوە کە ئەوان وەک وەزارەتی تەندروستی بایەخیان بە پەیداکردنی دەرمانە سەرەکییەکانی دەروونی داوە و لەگەڵ ئەوەشدا کە کەموکورتی ھەن، بەڵام یەکێک لە پڕۆژەکانیان لە کابینەی نوێی حکومەتی ھەرێمی کوردستاندا چارەسەرکردنی کێشەی دەرمانە.


ئایا كۆتایى هه‌ساره‌كه‌مان نزیك بۆته‌وه؟\nئانیشتاین له ده‌ستنووسێكیدا: دواى ساڵى 2060 مادده‌كانى سه‌ر زه‌وى به‌كار ناهێنرێنه‌وه!\nبابه‌تێكه كه زۆر جێگاى باسكردنه له نێوه‌نده زانستیه‌كاندا... به‌تایبه‌تیش له نێوه‌نده جیۆلۆجیه‌كان، ئه‌گه‌رچى به‌ڵگه‌یه‌كى یه‌كلاكه‌ره‌وه‌ى وامان به‌ده‌سته‌وه نیه به‌ڵام به هه‌ندێك رووداو و به رابردووى شته‌كان قسه‌كه‌مان تۆزێك پشتراست ده‌كه‌ینه‌وه. لێره‌دا با سه‌ره‌تا په‌نجه بخه‌ینه سه‌ر لایه‌نى زانستى و به‌ڵگه ده‌سكه‌وتووه‌كان و پاشان راى ئایین وه‌رده‌گرین له‌وباسه‌دا.\nئێستا ئێمه، ئه‌و نه‌وه‌یه‌ى ئاده‌میزاد كه له‌سه‌ر زه‌ویدا نیشته‌جێین، خه‌ریكه و ده‌توانین بڵێن كه له جیهانێكین به‌ره‌و ته‌واوبوون ده‌چێت و له كۆتایى نزیك ده‌بێته‌وه، لێره‌دا مه‌به‌ست ئه‌وه نیه كه باس له‌و بابه‌ته بكه‌ین به مه‌به‌ستى سه‌رنج راكێشان و ترساندن، نه‌خێر به‌ڵكو مه‌به‌ستى سه‌ره‌كیمان ئه‌وه‌یه كه خوێنه‌رى ئازیز ئاشناى ده‌وروبه‌رى خۆى بێت و بزانێت ئێستا له‌كوێیه و به‌كوێ ده‌گات.\nته‌مه‌نى زه‌وى به ملیۆنه‌ها ساڵ ده‌خه‌مڵێنرێت، ئه‌گه‌ر لایه‌نى ئایینیش له‌به‌ر چاو نه‌گرین ئه‌وه ده‌زانین كه هه‌موو هه‌ساره‌یه‌ك كۆتایى هه‌یه بۆ ئه‌وه‌ى قه‌ناعه‌ت به كۆتایى هێنان و له‌ناوچوونى هه‌ساره‌كه‌مان بهێنین وه‌كو هه‌ر هه‌ساره‌یه‌كى تر كه له‌و ئاسمانى\nبیر له‌چى ده‌كه‌یته‌وه كاتێك\nئه‌و ئه‌ستێرانه ده‌بینى كه له\nشه‌وێكى سامـاڵدا ئاسمانیان رازانـــدۆتــــــه‌وه؟\nجارێك پرســیارى ئه‌وه‌ت\nكردووه كه ئایا بۆ ده‌دره‌وشێنه‌وه ئه‌گه‌ر به ده‌یان ساڵى رووناكى لێمانه‌وه دوور بن و تیشكى خۆریان پێ نه‌گات؟ چ شتێكه وایان لێده‌كات كه له‌و دووریه‌وه رووناكیان بگاته ئێمه‌ى دانیشتوانى هه‌ساره‌ى زه‌وى؟ هۆى رووناكى ئه‌م ئه‌ستێرانه ته‌قینه‌وه‌كانیان و له‌ناوچوونیانه، دوا لێكۆڵینه‌و زانستیه فه‌له‌كیه‌كان باس له‌وه ده‌كه‌ن كه رۆژانه چه‌ندین هه‌ساره ده‌ته‌قێته‌وه‌و ئه‌و رووناكیه‌ى كه ده‌گاته ئێمه رووناكى ته‌قینه‌وه‌كانیانه و به‌ر له چه‌نده‌ها ساڵ ته‌قیوه‌ته‌وه تازه رووناكى ته‌قینه‌وه‌كانیان پێمان ده‌گات، واته رۆژێك دێت و هه‌ساره‌ى زه‌وى وه‌كو هه‌ر هه‌ساره‌یه‌كى تر دووچارى رووداوێكى وا بێته‌وه كه ببێته هۆى له‌ناوچوونى.\nئه‌مانه‌ى باسمانكردن له لایه‌ك، له لایه‌كى تر ئه‌وه‌ى كه زیاتر جێگاى سه‌رنجه و جێگاى باسه، زاناى گه‌وره ئه‌لبێرت ئه‌نیشتاین چه‌ند لێكۆڵینه‌وه‌یه‌كى ووردى ئه‌نجام داوه ده‌رباره‌ى ته‌مه‌نى مادده‌كانى سه‌ر زه‌وى و ئه‌و كاته گه‌یشتۆته ئه‌نجامێك كه مادده تواناى به‌كارهێنانه‌وه‌ى نامێنێت زۆریان له‌ناو ده‌چن له دواى 2060 زاینى!!\nزانا نۆسته‌ر ئه‌دامۆس له سه‌ده‌ى 16 دا ژیاوه پێشبینى جه‌نگى جیهانى یه‌كه‌م و دووه‌مى كردبوو و هه‌روه‌ك چۆن باسى له شۆڕشى فره‌نسى و هیتله‌ر و ناپلیۆن كردبوو و هه‌مووى هاته‌جێ و هه‌موو جیهان سه‌رى پێوه سوڕما و هه‌روه‌ها چه‌ندین وه چه‌ندین پێشبینى تریش. ئه‌م زانایه به‌ر له 500 ساڵ ئه‌م پێشبینیانه‌ى كردووه و سه‌یر له‌وه‌دایه كه پێشبینى جه‌نگى جیهانى سێیه‌مى كردووه و له نووسینه‌كانیدا كه به‌شێوه‌ى چوارین بڵاوى كردووه‌ته‌وه و ده‌ڵێت كه ئه‌مه ده‌بێته هۆى هه‌ڵگیرسانى جه‌نگى جیهانى سێیه‌م و تیایدا چه‌كى زۆر قورس و قه‌ده‌غه‌كراو (كه مه‌به‌ستى چه‌كى ناوه‌كیه) تیایدا به‌كار دێت و زیانێكى ئێجگار گه‌وره به زه‌وى ده‌دات " ... ئه‌م جه‌نگه هێدى هێدى وا ده‌یه‌وێت خۆى به‌دیار بخات و له‌و ساڵانه‌ى دواییدا ووڵاته یه‌كگرتووه‌كان هێزه‌كانى خۆى له ئه‌وروپا كێشایه‌وه كه بۆ جه‌نگى سارد دژى رووسیا ره‌وانه كرابوون و هێزێكى زلى ره‌وانه‌ى رۆژهه‌ڵاتى ناوه‌ند به‌تایبه‌تیش عێراق كرد و ئێستاش گه‌ڤ له ئێران ده‌كات و چه‌ند ووڵاتێك هه‌ڕه‌شه‌ى به‌كارهێنانى چه‌كى ناوه‌كى ده‌كه‌ن و لاى هه‌مووشمان ئاشكرایه كه چى رووده‌دات ئه‌گه‌ر بێت و هه‌ر پێكدادانێك له نێوان هه‌ردوو زلهێزى ئه‌مریكا و ئێران رووبدات.\nئه‌گه‌ر بێت و ئه‌م شه‌ڕه رووبدات له‌نێوان ئه‌م دوو وولاًته ئه‌وا بێگومان كه لایه‌نى ئیسرائیلیش رۆڵێكى گرنگى ده‌بێت له‌و یاریه‌دا و یه‌ك له پێشبینیه‌كان باس له‌وه ده‌كه‌ن كه سێیه‌كى میلله‌تى ئیسرائیلى له‌ناو ده‌چێت... لێره‌دا ئه‌و پێشبینیه رامانده‌كێشێته لایه‌نه ئایینیه‌كه بۆ باسكردن و به‌ڵگه هێنانه‌وه له‌سه‌ر كۆتایى جیهان دواى 60 ساڵ. زۆریش نامانه‌وێت خۆمان بخه‌ینه نێو چێژمه چێژمى سیاسه‌ت و ناوى ووڵاتان بهێنین به‌ڵام له‌به‌ر ئه‌وه‌ى په‌یوه‌ندى راسته‌وخۆى به بابه‌ته‌كه‌وه هه‌یه بۆیه ناچارین كه باسى لێوه بكه‌ین.\nنووسه‌رانى مێژوو و زانا ئایینیه‌كان ته‌مه‌نى میلله‌تى یه‌هودى (هه‌ر له هاتنى حه‌زره‌تى موسا تاكو هاتنى حه‌زره‌تى عیسا سه‌لامى خویان لێبێت) به نزیكه‌ى 1500 ساڵ داده‌نێن. به‌گوێره‌ى فه‌رمووده‌یه‌كى پێغه‌مبه‌ر (د.خ.) ده‌رباره‌ى ته‌مه‌نى میلله‌تى ئیسلام، ده‌فه‌رموێت ((انی لأرجو ألا تعجز امتی عند ربها ان یۆخرهم نصف یوم قیل لسعد (وهو راوی الحدیپ) كم نصف الیوم قال خمسمأئه عام) واته "هیواخوازم كه میلله‌ته‌كه‌م پیر نه‌بێت و خواى گه‌وره نیو رۆژ زیاتر دوایان نه‌خات (كاتێك لێیان پرسى كه نیو رۆژ چه‌نده؟) فه‌رمووى 500 ساڵ)). خواى گه‌وره‌ش له قورئانى پیرۆزدا ئیشاره‌تى بۆ ماوه‌ى رۆژ كردووه‌و ده‌فه‌رمووێت (رۆژێك لاى من به‌رامبه‌ر به 1000 ساڵى ئێوه‌یه))، ماوه‌ى نێوان هاتنى حه‌زره‌تى موسا و پێغه‌مبه‌رى پیرۆزمان 900 ساڵه و واده‌رده‌كه‌وێت كه ته‌مه‌نى میلله‌تى ئیسلامیش 1500 ساڵه ئه‌میش ماوه‌ى نێوان ناردنى پێغه‌مبه‌رى ئیسلام و رۆژى دواییه. ئه‌گه‌ر ئه‌وه له‌به‌رچاو بگرین كه پێغه‌مبه‌ر 13 ساڵ له شارى مه‌ككه‌ى پیرۆز بووه پێش كۆچكردنى بۆ مه‌دینه (كه به سه‌ره‌تایى ساڵى هیجرى داده‌نرێت) ئه‌وه‌مان بۆ ده‌رده‌كه‌وێت كه كۆتایى جیهان له ساڵى 2067 دا ده‌بێت و ئه‌مه‌ش ماناى كۆتایى هه‌ساره‌ى زه‌وى ده‌گه‌یه‌نێت، ئه‌م به‌ڵگه ئایینیانه‌ش پشتڕاستكردنه‌وه‌ن بۆ ده‌ستنووسه‌كه‌ى ئانیشتاین.\nئه‌مانه‌و له‌لایه‌كی تریش به‌گوێره‌ى ئه‌و ئه‌نجامانه‌ى كه زاناى ئینگلیزى به‌ناوبانگ ئیسحاق نیوتن پێى گه‌یشتووه و له ساڵَى 1704 دۆزرایه‌وه (به‌شێوه‌ى نامه نووسرابوو) كه له قودس به‌م دواییه نمایش كرا له نامه‌كه‌یدا وا هاتووه كه كۆتایی جیهان له 2060 دا ده‌بێت، لێره‌وه ئه‌وه‌ى جیگاى باسكردن بێت ئه‌وه‌یه كه نیوتن جگه له زیره‌كى له بواره فیزیایى و فه‌له‌كناسى زۆریش گرنگى ده‌دا به شته شاراوه‌كانى سه‌ر زه‌وى و هه‌روه‌ها ئیمانى ته‌واوى به‌وه هه‌بووه كه ئینجیلى پیرۆز ته‌نها كتێبێكى ئاسایى نیه و هه‌موو كاتێك هه‌وڵى به‌ستنه‌وه‌ى زانستى نێوان ئه‌م كتێبه پیرۆزه و كاره زانستیه‌كانى خۆى ده‌دا. بۆیه وا پێده‌چێت كه له‌م نامه‌یه‌یدا پشتى به ئینجیله‌وه به‌ستبێت.


ڤیدیۆ؛ لە ڕووداوی کەوتنە خوارەوەى فڕۆکەیەکدا دڵێکی بەخشراو ڕزگار کرا\n2020.11.10 - 21:09\nفڕۆکەیەکی پزیشکی لەکاتی گواستنەوەی دڵێکی بەخشراوە بە مەبەستی چاندنی بۆ یەکێک لە نەخۆشەکانی نەخۆشخانەیەکی شاری لۆس ئەنجلۆسی ئەمریکی لە سەربانی نەخۆشخانەکە دەکەوێتەخوارەوە و تێکدەشکێت.\nبەگوێرەی هەواڵێکی میدیا ئەمریکییەکان کە ناس کورد بە دواداچوونی بۆ کردووە (10ی تشرینی دووەمی 2020)، فڕۆکەیەکی جۆری هێلیکۆپتەری پزیشکی لەکاتی گواستنەوەی دڵێکی بەخشراو بە مەبەستی چاندنی لە سنگی یەکێک لە نەخۆشەکانی شاری لۆس ئانجلۆس بەکتوپڕی کەوتووەتە خوارەوە و لەسەربانی باڵەخانەی نەخۆشخانەکەدا تێکشکاوە".\nئاماژە بەوەکراوە، "ڕووداوەکە لەسەر باڵەخانەی نەخۆشخانەی "کیک " لە ناوچەی بۆیڵ هایتس لە لۆس ئانجلۆس ڕوویداوە، لە ئەنجامی کەوتنە خوارەوەی فڕۆکەکەش سێ سەرنشینی کە لە ناو فڕۆکەکەدابوون بەسوکی برینداربوون".\nئەوەشخراوەتەڕوو، "کارمەندانی فریاگوزاری توانیویانە ئەو ساردکەرەوەیەی کە دڵەکەی تێدابووە ڕزگاربکەن و بەپەلە بیگەیننە ژووری نەشتەرگەری چاندنی دڵەکە و نەشتەرگەریەکەش لەکاتی خۆیدا بۆ نەخۆشەکە ئەنجامبدرێت".


بۆ ئەوەی عەفرین نەبێت بە شەنگالێکی‌تر\nتاريخ: ۱۳۹۶ جمعه ۱۳ بهمن ساعت ۱۹:۱۰ بازدید: 255 نظرات: 0 کد مطلب: 5052\nبانگەوازێک بۆ ڕای گشتیی جیهانی؛\nبە پێی هەواڵی پێگەی هەواڵیی هاژە، زیاتر لە 100 نووسەر و پەرلەمانتار و ھونەرمەند و چالاكوان و رۆژنامەنوسی کوردستان لەبانگەوازێك‌دا بۆ ڕای‌گشتی جیهانی ھۆشداری‌دەدەن کە مەترسیی ئەزمونێکی نوێی کۆمەڵ‌کوژیی لەدوای شەنگال، لە كانتۆنی عەفرین لەئارا دایە.\nدەقی بانگەوازەکە بم شێوەیە:\nبانگەوازێک بۆ ڕای گشتی جیهانی\nبۆ ئەوەی عەفرین نەبێت بە شەنگالێکی تر\nئەوەی ئێستا خۆرھەڵاتی ناوین لە ھەموو کاتێک زیاتر پێویستی پێیەتی ئاشتییە نەك جەنگ، بیناکردنەوەیە نەک کاول‌کاری، عەقڵانیەتی سیاسییە نەک حەماسەتی دینیی و ناسیۆنالیستی. گەلی کوردستان بەتایبەت و گەلانی ناوچەکە بەگشتی ساڵانێکە ماندووی جەنگی بەردەوامی دەوڵەت و سەرکردە ستەمگەر و گروپە تیرۆریستەکان و ئەو ھێزە شەڕانگیزانەن کە جەنگی بەوەکالەت بۆ دەوڵەتە ئیقلیمی و زلھێزەکانی دونیا پیادەدەکەن. لەمڕۆشدا بەھۆی ئەو لەشکرکێشییە دڕاندانە و بەرفراوانەی دەوڵەتی تورکیا بۆسەر کانتۆنی عەفرین، خەڵکی مەدەنی شار و شارۆچکە و گوندەکانی لەبەردەم رەحمەتی فرۆکە و تانک و تۆپ و گوللەی لەشکری تورکیا و گروپە بەکرێ‌گیراوەکانیانن. ئێمە لەرێگای ئەم بانگەوازەوە، ھۆشداری دەدەین کە مەترسییەکی گەورە لە کانتۆنی عەفرین لە ئارا دایە، مەترسیی ئەزموونێکی نوێی کۆمەڵکوژی لەدوای شەنگال. ئەمەی ئێمە دەیڵێین تەنھا مەزەنەکردن و ترساندن نییە، بەڵکو ئەگەرێکی تەواو واقیعییە. گوێ‌گرتن لە ئەردۆغان خۆی و سەیرکردنی ئەو ھێزە ئیسلامییە توندڕەوانەی بۆی دەجەنگن، ئەم ڕاستییەمان پێدەڵێن.\nگەلانی ناوچەکە چاوەڕوانی بەرپرسیارێتی سیاسیی و ئەخلاقیی ھەموو ئەو ھێز و دەوڵەتانەن، رێگە لەوەبگرن ئەم ھێرشەی دەوڵەتی تورکیا نەبێتە ھۆکارێک بۆ جینۆسایدێکی نوێ دژ بە گەلی کورد و گەلانی ناوچەکە لە کانتۆنی عەفرین. ئەم جەنگە جگە لەوەی بە ھەموو پێوەرەکان دژ بە بەھا و یاسا نێودەوڵەتییەکانە، دژ بەھەموو ڕێسایەکی نێودەوڵەتیی جەنگیشە، چونکە ھیچ تەباییەک لە نێوان ھێزی بەرگریی خەڵکی عەفرین و ھێزی ھێرشبەری یەکێک لە پڕچەکترین دەوڵەتانی ھاوپەیمانیی ناتۆدا، بوونی نییە.\nبێ‌دەنگبوونی دەوڵەتانی دونیا و نەتەوە یەکگرتووەکان بەرامبەر بەم سیاسەتە شەڕانگیزییەی ئەردۆغان و دەوڵەتی تورکیا، مەترسیی جینۆسایدکردنی خەڵکی عەفرین گەورەتردەکات. ئەم لەشکرکێشییە گشتگیرەی لەشکری تورکیا تەنھا شەرعییەتدان نییە بە سیاسەتی عەسکەرتاری ئەردۆغان بۆ ئەم سەرپێچییەی لە یاسای نێودەوڵەتیی، بەڵکو بەشداربوونێکی ڕاستەوخۆیە لە دروستبوونی ھەر تراژیدیایەکی تری سیاسیی و ئینسانیی لە کانتۆنی عەفرین و ناوچەکەدا. ئێمە ھەڵوێستی ناکردەیی دەوڵەتە زلھێزەکان و رێکخراوە نێودەوڵەتییەکان شەرمەزاردەکەین کە جگە لە گلەیی لەو لەشکرکێشییە کەرەستەیەکی تریان پێ نییە رێگە لە فرۆکە و تانک و تۆپی دەوڵەتی تورک بگرن، ھەندێکیشیان تا ئەو شوێنە دەڕۆن کە پەلامارەکەی ئەردۆگان و ھێزە ئیسلامییە دۆستەکانی وەک ”بەرگریکردن لە خۆ“ پێناسبکەن.\nلەھەمان‌کاتدا شەرمێکی سیاسیی و ئەخلاقیی گەورەیە بۆ حکومەتی ھەرێمی کوردستان و پەرلەمانی کوردستان و ھێزە سیاسییەکان کە نەتوانن ھەڵوێستێکی سیاسیی و ئەخلاقیی بەرپرسیارانە و ڕوونیان بەرامبەر بەم لەشکرکێشییە و سیاسەتە شەڕانگیزییەی ئەدۆغان ھەبێت و ھیچ نەخشەڕێگایەکیشیان نەبێت بۆ پشتیوانیکردنی بەرگریی لە کانتۆنی عەفرین و بەھاناھاتنی خەڵکی مەدەنیی و چارەسەرکردنی بریندار و کۆمەککردنی ئاوارەکان. ئێمە دەزانین ئەو دەستتێوەردانە نایاسایی و سەربازییەی دەوڵەتی توركیا بۆ سەر کانتۆنی عەفرین نە ئاشتی و ئاسایش بۆ تورکیا و نە بۆ ناوچەكەش دەھێنێت، نەدەشتوانێت كێشەی سیاسیی و مێژوویی گەلانی کوردستان و خەباتی بۆ ئاشتیی و ئازادیی دابین‌بکات.\nئەم جەنگە تەنھا پێکەوە ژیان و رێزگرتنی گەلانی ناوچەکە لەیەکتر وێران ناکات، بەڵکو خەرەند و برینی گەورەتر لەنێوانیاندا دروستدەکات. بۆیە بە ھەموو دەوڵەت و نێوەندە نێودەوڵەتییەکان دەڵێن هەرئێستا ئەم جەنگە گشتگیر و سیاسەتە عەسکەرتارییەی ئەردۆغان بۆ سەر کانتۆنی عەفرین ڕابگرن و ڕێگە لە دروستبوونی جینۆسایدێکی نوێ بگرن.\nخالید سلێمان نووسەر\nرێبین ھەردی نووسەر\nھیوا فایەق شانۆکار\nئارام عەلی ھونەرمەندی تەشکیلی\nد.چۆمان ھەردی نووسەر\nشیرین سائیب چالاکوان\nنالیا ئیبراھیم چالاکوان\nئاسۆس ھەردی رۆژنامەنووس\nخەیریە شوانۆ وەرگێڕـ مامۆستای زانکۆ\nبوشرا کەسنەزان مامۆستای زنکۆـ ڕەخنەگر\nعەتا موحەمەد نووسەر\nكاوه محمد امین نوسه‌رو مافپه‌روه‌ر\nڕێبین مەحمود ساڵح مامۆستای زانكۆ\nد. موئمین زەڵمی مامۆستای زانكۆ\nبەیار عومەر عەبدوڵڵا مامۆستای زانكۆ\nسامان حاجی مامۆستای زانكۆ\nڕۆژە حەسەن چالاكوان\nد. فەهمی عەلی عەزیز مامۆستای زانكۆ\nئاكام شێخ هادی فۆتۆگرافەر\nهەردی مەهدی مامۆستای زانكۆ\nد. كارزان محەمەد مامۆستای زانكۆ\nشاڵاو فەتاح كەریم نووسەر\nد. سەلام عەبدولكەریم مامۆستای زانكۆ\nئیدریس سیوەیلی مامۆستای زانكۆ\nڕزگار حەمەئەمین ئەحمەد شانۆكار\nهاوژین عومەر كەریم نووسەر\nكامیار سابیر نووسەر\nبەكر عەلی نووسەر\nسۆران عەبدولقادر كۆستە نووسەر\nئامانج مەحموود هونەرمەند\nپەیكار عوسمان نووسەر\nبەرهەم خالید مامۆستای زانكۆ\nسالار تاوەگۆزی مامۆستای زانكۆ\nسەلام عومەر ئیبراهیم مێدیاكار\nد. پەیمان عەبدولقادر مامۆستای زانكۆ\nهێمن محەمەد سەعید پزیشك\nڕزگار حەمەڕەشید شانۆكار\nفروود باقی مەحموود شێوەكار\nئاڤان سدیق شێوەكار\nهەڵکەوت عەبدڵا نووسەر و وەرگێڕ\nئەنوەر ڕەشید عەولڵا شاعیر\nسوعاد سەید رەزاق چالاکوانی بواری ژنان‌و منداڵان\nنه‌وزاد حمه‌شه‌ریف ئه‌ندامی ئه‌نجوومه‌نی شاره‌وانی- پارتی ژینگه، سوید\nبرچسب ها: efrin, بانگەواز, عفرین, عەفرین, هاژە


ئەردۆغان و دوایین هەوڵەکان بۆ پاراستنی ئەدلەب بۆ تورکیا - Mehr News Agency\nAP ١٣٩٧ Shahrivar ٢٦ ٠٨:٤٥\nNews Code 21733\nئاژانسی هەواڵی مێهر-گرووپی نێودەوڵەتی: ڕەجەب تەیب ئەردۆغان سەرۆک کۆماری تورکیا ئه‌مڕۆ دووشەممە لە سووچی لە گەڵ ڤیلادمیر پووتین سەرۆک کۆماری ڕووسیا دیدار دەکات. تەوەری سەرەکی گفتوگۆوەکانی دوو سەرۆک کۆمارەکە لە سەر ئەدلەب دەبێت.\nئەدلەب وەکوو دوایین گیان په‌نای تیرۆریستەکان و گرووپە دژبه‌ره‌کانی سووریایه و سوپای سووریا لە ماوەیەک له‌مه‌و پێشەوە خۆی بۆ کۆنترۆڵ کردنەوەی ئەو شارە ئامادە دەکات بەڵام تورکیا کە لە یەک ساڵ لەمەوپێشەوە هاوڕێ لە گەڵ ئێران و ڕووسیا دەورێکی گرنگی لە کەم کردنەوەی پێکدادانەکان لە سووریا هەبووە لە گەڵ هێرش بۆ سەر ئەدلەب دژایەتی هەیە.\nسەفەری ئەردۆغان بۆ ڕووسیا لە حاڵێکدایە کە ناوبراو هەفتەی ڕابردوو لە تاران لە گەڵ پووتین و حەسەن ڕۆحانی سەرۆک کۆماری ئێران دیداری کرد و لە سەر ئەدلەب گفتوگۆی کردبوو بەڵام وا دیدارە لە ئەو دیدارە نەیتوانیوە بگاتە داخوازییەکانی خۆی.\nلە هەمان پێوەندیدا ڕۆژی ڕابردوو مێدیاکان لە هەوڵی تورکیا بۆ پاراستنی ئەدلەب هەواڵیان دا و نووسیبوویان: ئەنقەرە لە سەروبەندی دیداری ڕێبەرانی تورکیا و ڕووسیا کە هەر یەکەیان پاڵپشتی لە لایەنێک دەکەن، ڕایگەیاند بۆ ئاگربڕ لە ئەدلەب خەریکی دانوستان لە گەڵ تەواوی لایەنەکانین کە لە شەڕی سووریا دەوریان هەیە.\nلە ئەم نێوانەدا تورکیا هێزەکانی خۆی لە چەندین بنکەی سەربازی لە ناو دەڤەری ئەدلەب بەهێز کردووەتەوە کە لە لای سنوورە باشوورییەکانی ئەو وڵاتەوە هەڵکەوتووە و لەلایەن گرووپە توندڕەو و چه‌کداره‌کانی پاڵپشتی تورکیاوە کۆنترۆڵ دەکرێت.\nسەبارەت بە دانوستانی ئەنجام دراو لە نێوان ئەنقەرە و لایەنەکانی شەڕی سووریا، مەولوود چاوش ئوغڵوو، وەزیری دەرەوەی تورکیا وتی کە ئەو وڵاتە لە گەڵ وەزیرانی دەرەوەی چەندین وڵات پێوەندی گرتووە و خەریکی پێوەندی گرتن لە گەڵ تەواوی ئەکتەرەکانی شەڕی سووریایە.\nناوبراو وتی: ئێمە بۆ ئاگربڕ لە ئەدلەن هەوڵ دەدەین و داوای حکومەتی تورکیا بۆ ئۆپراسیۆنی سەربازی ئامانجدار دژی گرووپە تیرۆریستییەکان لەوانە هاوپەیمانی تەحریرولشام لە جیاتی هێرشی هەمە لایەنە بۆ سەر ناوچەکەی دووپات کردەوە.\nهۆکاری گرنگایەتی ئەدلەب بۆ تورکیا؛ نەوت یا ترس لە قەیرانی کۆچبەران و کوردەکان\nلە حاڵێکدا کە بوونی بەربڵاوی گرووپە تیرۆریستییەکان لە ئەدلەب بۆ هەمووان ڕوونە تورکیا بە توندی لە گەڵ هێرش بۆ سەر ئەو شارە و کۆنترۆڵی لە لایەن دەوڵەتی سووریاوە دژایەتی هەیە بەڵام هۆکاری ئەو دژایەتییە چییە؟\nئەدلەب کە بووەتە گرێیە کوێرەی شەڕی سووریا، لە باری ستراتیژیکەوە گرنگایەتی خۆیی هەیە. گەورە ڕێی ئێم ٥ کە وترکیا، سووریا و ئۆردۆن دەگەیێنێتە یەک، لە ئەو شارەوە تێدەپەڕێت. ئەدلەب هەروەها دراوسێی پارێزگاکانی لازقیە، حما و حەڵەبە. دراوسێ بوونی ئەلەب و لازقیە، وەکوو قەڵای دەسەڵاتی سووریا کە تێیدا بنکەی ئاسمانی حەمیمیمی ڕووسیا هەیە، نرخی ستراتیژیک بوونی دەباتە سەرەوە.\nبڕێک لەسەر ئەو باوەڕەن کە هێرش بۆ سەر ئەدلەب دەبێتە هۆی توند بوونەوەی قەیرانی کۆچبەری لە سووریاوە و تورکیا و ئەنقەرە تووشی کێشەی نوێ دەکات. لە بیری نەکەین کە لە قەیرانی پێشووی کۆچبەریدا، تورکیا بە باشی کەڵکی لێ وەرگرت و توانی ڕێککەوتنی پڕ لە سوود بکات لە گەڵ ئەورووپا لە سەر کۆچبەران.\nبەڵام برێک تر لە کارناسان لە سەر ئەو باوەڕەن کە لە بەر ئەوەی کە بڕێک لە سەرچاوە سروشتییەکانی سووریا وەکوو نەوت لە ئەدلەبە تورکیا دەیەوێت لە ئەو ناوچە لە سووریا بمێنێتەوە.\nتورکەکان لە ئەدلەب لە هێزەکانی سوپای ئازاد یا جەیشولحوڕ کە هێزە هەڵاتووەکانی سووری و ناڕازی بە دەوڵەتی یاسایی سووریا بوون، پاڵپشتی دەکات و بە دوای بەژەوەندییە و چاوی بە دوای بڕێک لە شوێنەکانی باکووری سووریا و شوێنە نەوتییەکانی سووریایە کە بەشێکی بەرچاوی ئەو شوێنانە کوردنشینە کە وەکوو هاوپەیمانی خۆی و لە لایەکی تریشەوە بە هەڕەشەیەکی دەزانێت بۆ یەکگرتوویی لە گەڵ کوردەکانی ناو تورکیا. کەواتە ناوچەی ئەدلەب بۆ تورکیا گرنگایەتی زۆری هەیە.\nئەدلەب و هەڵوێستی ڕووسیا\nلە ڕۆژانی ڕابردوو وڵاتانی ڕۆژاوایی بە ڕێبەرایەتی ئەمریکا، فەڕەنسا و بریتانیا شەڕە قسەکان لە گەڵ ڕووسیا هەبوو لە سەر پرسی ئەدلەب. میدیا ڕووسەکانیش راپۆرتیان داوە کە دژبەرانی ناو ئەدلەب و گرووپە فریاکەوتنەکان بە یارمەتی وڵاتانی ڕۆژاوایی دەیانوێت چەکی کیمیایی بەکار بهێنن بۆ دروست کردنی بیانوو بە مەبەستی دەستێوەردانی سەربازی لە ئەو پارێزگا.\nسێرگەی لاڤرۆف وەزیری دەرەوەی ڕووسیا وتی کە ئەمریکا بە مەبەستی پاڵپشتی لە بەرەی نوسرە و دروست کردنی بیانوو بۆ بەردەوامی دۆخی قەیراناوی لە ناوچەکە هەوڵ دەدات.\nلە ئەم نێوانەدا ڕووسیا بۆ بەرگری لە ئەو هەوڵانە، هێزە سەربازی و دەریاییەکانی خۆیی لە ڕژهەڵاتی دەریای ناوەڕاست و بەندەرەکانی لازقیە و تەرتووس بەهێز کردووەتەوە. بە پێی ئەو پاشهاتانە، ئەردۆغان تەواوی هەوڵی خۆی خستووەتە گڕ تا پووتین لە هێرش بۆ سەر ئەدلەب پەشیمان بکاتەوە. ئەو دەڵێت کە هێرشی سەربازی هێزەکانی سووریا بۆ سەر ئەدلەب ئەو ڕێککەوتنە کە لە ئاستانە واژۆ کرا لە نێوان تورکیا، مسکۆ و تاران لە سەر دروست کردنی ناوچەی ئارام لە ئەدلەب، پیشێل دەکات.\nهەواڵدەریی فەڕەنسا بە گێڕانەوە لە نەوار ئولیور، شرۆڤەکاری سیاسی دەنووسێت هێرش بۆ سەر ئەدلەب تەنیا بە ڕێککەوتنی ڕووسیا، ئێران و تورکیا ئەنجام دەبێت و تا ئێستا هیچ ڕێککەوتنێکی سێ لایەنە بۆ هێرش بۆ سەر ئەدلەب نەکراوە.


كوڕانيش بۆتۆكس و فيلەر دەکەن |\nHome سەرەکی كوڕانيش بۆتۆكس و فيلەر دەکەن\n٧٣ سەنتەر لە هەرێم دەكرێنەوە و زۆرینەیان لە هەولێرن\nكوڕانیش لە هەرێمی كوردستان سەردانی سەنتەرەكانی تایبەت بە جوانكاری دەكەن و لەگەڵ كۆرسەكاندا دەڕۆن، پێشتر سەردانکەری سەنتەرەكان كچ بوون، بەڵام ئێستا سەردانکەری كوڕیشی هاتووەتەسەر، لە هەرێمی كوردستانیشدا (73) سەنتەری جوانكاری مۆڵەتیان پێ دراوە و زۆرترینیان لە شاری هەولێرن.\nبژار جەعفەر، گەنجێكی تەمەن 23 ساڵی شاری هەولێرە، بە ״ئاژانس״ی وت: ״ڕۆژێك كچێكی هاوپۆلم، تەعلیقێكی لە ڕووخسارم دا و پێم ناخۆش بوو، بۆیە بۆ چرچیی پێست سەردانی سەنتەری (س)م كرد، كە بە پلازمای خوێن كارەكەی بۆ كردم، بۆ دوو كۆرس 350 دۆلارم داوە״.\n״منیش لە ڕێگەی چەند كوڕێكی دیكەی هاوڕێمەوە ئەو جوانكارییەم كرد، سەرەتا پێم شەرم بوو، بەڵام كە چووم ئاسایی بوو، چونكە پیاوانیش سەردان دەكەن״، بژار وای وت.\nبە پێی ئامارێكی وەزارەتی تەندروستیی حكومەتی هەرێمی كوردستان كە دەست ״ئاژانس״ كەوتووە، (73) سەنتەری جوانكاریی مۆڵەتپێدراو لە هەرێمدا هەن، (57) سەنتەریان لە هەولێرن، (8) سەنتەریان لە پارێزگای سلێمانی و (8) سەنتەریش لە پارێزگای دهۆكن.\nكەیوان سادق، ناوی خوازراوی پیاوێكی تەمەن 35 ساڵی شاری سلێمانییە، بە مەبەستی جوانكاری لە ڕووخساریدا سەردانی چەندین سەنتەری جوانكاریی كردووە، بەڵام ئەنجامەكانی بە دڵ نابێت و بە ״ئاژانس״ی وت: ״پێشتر پشتم بە كرێم بەستبوو، سوودم لێ نەبینی، بۆیە ڕووم كردە سەنتەرەكانی جوانكاری و پێنج جار تەقشیر و لەیزەر و میزۆم كردووە، بەڵام هێشتا ئەنجامەكەم بە دڵ نییە و نرخەكانیش گرانن״.\nسەنتەرەكان لە ژێر چاودێریی وەزارەتی تەندروستیدان و لە حاڵەتی سەرپێچیی ڕێنماییەكان سزایان دەدەن بە داخستن و غەرامەی ماددی.\nئازاد هادی مەولود، بەڕێوەبەری پشكنین و دڵنیایی جۆری لە وەزارەتی تەندروستی بە ״ئاژانس״ی وت: ״لەمساڵدا (5) سەنتەری جوانكاری و ئارايشتگا داخراون، هەروەها بە بڕی یەك ملیۆن دینار بەرەو سەرەوە غەرامە كراون، ئەگەر سەنتەرەكە مۆڵەتی نەبێت یان مۆڵەتەكەی نوێ نەكردبێتەوە بە بڕی یەك ملیۆن دینار غەرامە دەكرێت״.\nهەر سەنتەرێكی جوانكاری بەناوی پزیشكی پێست یان نەشتەرگەریی جوانكاری مۆڵەت لە وەزارەتی تەندروستی وەردەگرێت و مەرجە شوێنەكەی فراوان بێت و ئامێری پێشكەوتووی تایبەت بە جوانكاری لە سەنتەرەكەیدا هەبێت.\n״هەر سەنتەرێك موادی ئیكسپایەری هەبێت، یان پزیشكی سەنتەرەكە مۆڵەتی كاركردنی نەبێت، هەروەها لە ژووری چاندنەوەی قژ ئامێری پاككەرەوەی نەبێت، جگە لەوەی بەڵێننامەی لێ وەردەگیرێت، غەرامەش دەكرێت بە پێی جۆری سەرپێچییەكەی، بەڵام ئەگەر سەرپێچییەكەی دووبارە كردەوە بڕی غەرامەكەی دەبێتە دوو ئەوەندە و لەسەر پابەندنەبوونی بە بەڵێننامەكەی، ڕەوانەی دادگا دەكرێت״، ئازاد هادی وای وت.\nبە گوێرەی داتای سەنتەرێك كە بۆ ״ئاژانس״ی خستە ڕوو وەك سمپڵێك، لە یەك مانگدا 80 كەس لە ڕەگەزی نێر جوانكاریی هەمەجۆریان كردووە.\nچاوان ڕەشید، كارمەند لە بەشی پێشوازی و لەیزەر لە دێرما ستار سەنتەر لە سلێمانی بە ״ئاژانس״ی وت: ״هەموو ئیشێكی جوانكاری بەبێ جیاوازی بۆ ژن و پیاوان لە تەمەنی 18-70 ساڵی دەكەین، وەك بۆتۆكس، فیلەر، ڕاكێشانی پێست، پاككردنەوەی دەموچاو (هایدرۆفایشەل)، لابردنی خاڵ و پەڵە و شوێن زیپكە و لەیزەری كاربۆنی״.\n״پیاوانیش بە هەمان شێوەی ژنان دێن و تەنیا لە یەك مانگدا (80) پیاو بۆ جوانكاری سەردانیان كردوون و كەمترین نرخ لە 20 هەزار دینارەوە دەست پێ دەكات بۆ 700 هەزار دینار و زیاتر بە پێی جوانكارییەكان״، چاوان وای وت.


بۆچی پێویستە پارتی لەبەغدا بەھێزبێت | دەزگاى زارى کرمانجى\nبۆچی پێویستە پارتی لەبەغدا بەھێزبێت\nپرۆسەی ئەمجارەی هەڵبژاردنی ئەندامانی ئەنجوومەنی نوێنەران جیاوازە لەگەل پرۆسەكانی رابردوو چونكە یەكەم جارە بەم شێوازەیە هەلبژاردن ئەنجام دەدرێت،\nبەمەش هاوكێشە سیاسییەكانی عیراق گۆرانكاریان بەسەردادێت\nئەمەش وا دەكات هەموو لایەكمان بەوپەری هەستكردن بە بەرپرسیاریەتیەوە لەپێناو بەرژەوەندیەكانی گەلی كوردستان بچینە سەر سندووقەكانی دەنگدان، تاهەم سەنگی كورد لەبەغدا بەهێز بكەینەوە هەمیش بە دیدێكی نەتەوەیانە دوور لە ململانێ سیاسی سەیری گرنگی پرۆسەكە بكەین و نا كۆكیەكان بەلاوە بندرێت و هەوڵی بەدەست هێنانی دەنگی زیاتر بۆ كوردستان بدرێت، بۆ ئەوەی سەنگی كورد لە بەغدا بەهێز تربێت.\nبەبێ دوودلی دەنگ بە كاندیدانی پارتی بدەین چونكە بۆئێستاو ئاییندەی كوردستان پێویستیمان بەبوونی پارتی هەیە، چونكە حزبی داینەمۆی خەبات وتێكۆشانە خاوەن پرۆژە وپلانی شایستەیە بۆ داكۆكی كردن و پاراستنی دەستكەوتەكانی رابردوو و زامنكردنی ئایندەیەێكی پرشنگدار بۆ خەڵكی كوردستان، وە هیچ كات سازشی لەسەر بستەخاكێكی كوردستان نەكردووە و ناكات كە وێرای ئەوەی سەنگی كورد لە بەغدا وابەستەی پارتی یە كە چەندی دەنگ و سەنگی پارتی بەهێز بێت ئەوا دەتواندرێت زیاتر داكۆكی لە تەواوی مافە دەستورییەكانی گەلی كوردستان بكات لە رابردووشدا نوێنەرانی پارتی لە ئەنجوومەنی نوێنەران سەلماندیان كە داكۆكیكارێكی راستەقینەی مافەكانی خەلكی كوردستانن.\nزۆر كەس وابیردەكاتەوە كە ئەگەر نەچم دەنگیش بدەم، ئەوا پارتی هەر دەردەچێت، ئەوە پێویستی بەهەڵوەستە هەیە ووردتر لێ بكۆڵێتەوە چونكە گەر ساڵانێكە ڕەنجت بۆ پارتی داوە، ئەمرۆش پێویست دەكات بچیەوەسەرسندوقی دەنگدان وبەدەنگی خۆت سەروەرێكی تر بۆ پارتی تۆماربكەی، لەپێناو بەدەستهێنانی كورسیی زیاتر، تا هەمیشە پارتی بەحزبی ژمارەیەك بمێنێتەوە، لەپێناو پاراستن و بەدەستهێنانی مافە نەتەوەیییەكان، چونكە چەند پارتی بەھێزبێت كوردستان بەھێزتردەبێت


مامۆستا گیان ئەگەر باوک و دایک لە ژیاندا مابن دروستە مندالەکانی عومرەی بۆ بکەن؟\nوەڵام - ژمارەی پرسیار 2603\nحەج و عومرە كردن لە جیاتی هەر كەسێك با باوك دایكیش بن كە خۆیان توانای حەج و عومرەیان هەبێت و نەیكەن درووست نییە.\nبەڵام هەر كەسێك كە توانای نەبێت و لەبەر هۆكارێك مومكین نەبێت حەج وعومرە بكات، ئەوە درووستە كەسێك لە جیاتی حەج و عومرەی بۆ بكات.\nباوك و دایكیش بەهەمان شێوە ئەگەر بەهۆی نەخۆشی یان گەورەیی تەمەن توانایان نەبێت حەج یان عومرە بكەن، زانایان ڕێگەیان داوە و بەدرووستیان زانیوە یەكێك لە مناڵەكانیان یان كەسێكی تر ئەو كارەیان بۆ ئەنجام بدات، لەفەرموودەی صحیح یشدا هاتووە كە پیاوێك هاتە لای پێغەمبەر صلی الله علیه و سلم و وتی: يا رسول الله ، إن أبي شيخ كبير لا يستطيع الحج والعمرة ، فقال رسول الله صلى الله عليه وسلم : ( حج عن أبيك واعتمر )، واتە: یا رسول الله باوكم پیاوێكی بەساڵاچووە و توانای حەجكردنی نەماوە، ئەویش پێی فەرموو حەج و عومرە لە جیاتی باوكت بكە.\nهەر لەم بارەشەوە لیژنەی هەمیشەیی گەورە زانایانی وڵاتی سعودیە لە فەتوای ژمارە (11/68) وتوویانە واجبە لەسەر هەموو موسوڵمانێكی خاوەن توانا بەبێ دواخستن فەریزەی حەج ئەنجام بدات و درووست نییە كەسی تر لە جیاتی خۆی بنێرێت حەجی بۆ بكات، لە كاتێكدا خۆی توانای هەڵسانی هەیە بەو كارە.\nمەسەلەی ئەوەی هەركێ خۆی توانای ئەنجامدانی حەج و عومرەی هەبیت درووست نییە كەسی تر لە جیاتی خۆی بنێرێت ئەوە ئیجماعی ئەهلی عیلمی لەسەرە و زانایان یەكدەنگن لەسەری وەكو ابن قدامة لە " المغني " ( 3 / 185 ) دا فەرموویەتی.. والله اعلم.\n2 / رمضان / 1441\nژمارەی بینین 135


NRT TV | جۆراوجۆر | کچێک دوای ٢٠ ساڵ لە رفاندنی لە رێگەی تیک تۆکەوە دەیەوێت خانەوادەکەی بدۆزێتەوە\nدوای ئەوەی لە تۆڕی کۆمەڵایەتی یتک تۆک ڤیدیۆی ئەو کچە بڵاوبووەتەوە و تێیدا هاتووە، سۆفیا خواریز لە شوباتی ٢٠٠٣دا کاتێک چوار ساڵ بووە لە شاری کینویک لەئەمریکا ڕفێنراوە، هیوادارە خێزانەکەی بدۆزێتەوە.\nئۆسکار زازویتای ڕۆژنامەنوس لە چەناڵی Aká y Allá لە یوتیوب چاوپێکەوتنی ئەو کچەی بڵاوکردووەتەوە، کچەکە لە باخچەیەکی شاری کولیکان لەسەر کورسییەک دانیشتووە و لێی دەپرسێت "هەست چییە سەبارەت بە هاتنی یادی لەدایکبوونی داهاتووت؟"\nئەو کچە کە بە ئیسپانی وەڵام دەداتەوە لە وەڵامدا دەڵێت "دڵخۆشنیم بە هاتنی ساڵیادی لەدایکبوونم، چونکە زۆر شت لە بیرەوەریمدایە، بەڕاستگۆی قسە بکەم، من ساڵیادی لەدایکبوونم خۆشناوێت، هەموو ساڵێک بە هاتنی توشی شۆکم دەکات، دەمەوێت تەنیا بڵێن سڵاو لە پورم و ئەوەی پەروەردەی کردووم، دەمەوێت بێن و بمبەنەوە، چونکە من ڕفێنراوم".\nلە درێژەی قسەکانیدا دەڵێت "بەڵێ، پێم دەڵێن تۆ ڕفێنراوی، رەنگە لە ئیتاڵیا یان ژاپۆن هیوادارم لە پێاومدا بێن و بمبەنەوە، چونکە لە ڕاستیدا نازانم لەکوێوە هاتووم".\nئاماژە بەوەکراوە، دایکی ئەو کجە کە پێکەوە لە شاری کینویک دەژیان، بەبێ ئەوەی چارەنوسی کچەکەی بزانێت کۆچی دوایی کردووە، ئارۆن کلیم ئەفسەر لە بنکەی پۆلیسی کینویک رایگەیاندووە، هەموویان بە وریاییەوە لێکۆڵینەوە لەسەر ڕووداوی ئەو کچە دەکەن.


ڕاپۆرتێک له سه‌ر ئه‌و منداڵانه‌ی به ته‌نێ دێنه سوید - Radio Sweden Kurdish - Radyoya Swêdê - ڕادیۆی سوید | Sveriges Radio\nڕاپۆرتێک له سه‌ر ئه‌و منداڵانه‌ی به ته‌نێ دێنه سوید\nبڵاو کرایه‌وه måndag 10 mars 2008 kl 15.48\nبه گوێره‌ی قسه‌کانی کێلێتا کیبرێئه‌ب (Keleta Kibreab) سه‌رۆکی به‌شی (Steninge Transit) له کۆمۆنی سیگتونا، ئه‌و که‌سانه‌ی ته‌مه‌نیان له خوار هه‌ژده ساڵه‌وه‌یه به منداڵ داده‌نرێن. بێتوو ئه‌و منداڵانه به ته‌نێ بێنه وڵاتێکی‌تر و داوای په‌نابه‌ری بکه‌ن ئه‌وا پێیان ده‌گوترێ منداڵانی به‌ته‌نیای په‌ناخواز واتا (ensam kommande barn). بێتوو ئه‌و جۆره منداڵانه له گه‌ڵ که‌سێکی گه‌وره‌ش بێن که ئه‌ندامی بنه‌ماڵه‌که‌ی نه‌بێ ئه‌وا دیسان هه‌ر ئه‌و پێناسه حقووقییه ده‌یگرێته‌وه.\nوه‌به‌ڵام ڕه‌وتی کاری ئه‌و ناوه‌نده‌ی کیبرێئه‌ب سه‌رۆکێتی چۆنه؟\nکێلێتا ده‌ڵێ ئه‌م منداڵانه سه‌ره‌تا له لای پۆلیس یا کارمه‌ندانی ده‌زگای کۆچ داوای په‌نابه‌ری ده‌که‌ن که یا له فڕۆکه‌خانه‌ی ئارلاندایه یا مه‌شتا. کۆمۆنی سیگتونا له مانگی جوڵای ٢٠٠٦ه‌وه ڕێککه‌وتننامه‌یه‌کی له‌گه‌ڵ ده‌زگای کۆچ مۆرکردووه که ئه‌و منداڵه په‌ناخوازه ته‌نیایانه وه‌ربگرێ و ئه‌و ماڵه‌ش یه‌کێ له‌و شوێنانه‌یه که بۆ نیشته‌جێکردنی کاتیی ئه‌وان له‌به‌رچاو گیراوه.\nهۆی ئه‌وه‌ی که ئه‌و به‌رپرسییه درا به کۆمۆنه‌کانیش ئه‌وه بوو که ئه‌و ده‌زگایه نه‌یده‌توانێ هاوکات دوو ئه‌رکی لێک جیاوازی له سه‌ر شان بێ و به‌ڕێوه‌یان به‌رێ. واتا هه‌م چاوه‌دێرییان لێبکات و هه‌م بیر له‌وه بکاته‌وه که ئاخۆ ئیزنی مانه‌وه‌یان بداتێ یا نا.\nکاتێ منداڵێک هاته ئارلاندا و داوای په‌ناخوازیی خۆی پێشکه‌ش کرد، ئه‌وا ده‌زگای کۆچ ته‌له‌فۆن له ئێمه ده‌کا و ئاگادارمان ده‌کاته‌وه. ئێمه‌ش وه‌ریانده‌گرین. ئێمه دوو خانوومان هه‌یه لێره که هه‌ر کامه‌ی جێی ده منداڵی ده‌بێته‌وه. ده‌زگای کۆچ ئه‌و مندالانه به تاکسی ده‌نێرێته ئێره یا ئه‌گه‌ر بێتوو زۆر که‌مته‌مه‌ن بێ ئه‌وا کارمه‌ندێکی ده‌زگای کۆچ له‌گه‌ڵی دێته ئێره.\nهه‌ر که هاتنه ئێره‌ش ئێمه زانیاری ده‌ده‌ینه ئه‌و منداڵانه که بۆچی هێناویاننه ئه‌و ماڵانه‌وه، لێره به‌دواوه چ ده‌قه‌ومێ. ئه‌وه‌ی که ئێره شوێنێکی مانه‌وه‌ی کاتییه و پاش ماوه‌یه‌کی کورت لێره ده‌گوازرێنه‌وه کۆمۆنێک که بۆیان له‌به‌رچاو گیراوه. ئه‌وه‌ی که که‌سێکی چاوه‌دێریان بۆ دیاری ده‌کرێ که ده‌وری دایک یا باوکیان بۆ ده‌گێڕێ و پێی ده‌ڵێن گودمان. لێیان ڕوون ده‌که‌ینه‌وه که گودمان چییه و چ به‌رپرسییه‌کی له سه‌ر شانه. هه‌روه‌ها ئه‌وه‌ی که یارمه‌تیده‌رێکی ده‌زگای کۆچ به کاره‌کانیان ڕاده‌گا و پاره‌ی یارمه‌تیی ڕۆژانه‌یان بۆ ده‌بڕێته‌وه که به سوێدی پیی ده‌ڵێن داگ‌بیدراگ.\nئه‌م منداڵانه له‌و خانوانه‌ی ئێمه‌دا که بۆ ترانزیته، لانی زۆر سێ چوار هه‌فته‌یه‌ک لیره ده‌مێننه‌وه.\nوه‌به‌ڵام گوودمان چۆن هه‌ڵده‌بژێردرێ؟\nده‌زگای کۆچ له ڕێگه‌ی سه‌رپه‌رشتیارێکی ڕه‌سمی که له کۆمۆن هه‌یه داوای سه‌رپرستێک بۆ منداڵ ده‌کا. ئه‌و سه‌رپه‌رشته‌ش که گودمانی پێ ده‌ڵێن هه‌ر چه‌ند ناتوانێ جێی دایک و باوک بگرێته‌وه به‌ڵام به‌رپرسه له‌وه‌ی که ببێته وه‌کیلی منداڵه‌که له لای کارمه‌ندانی ده‌زگای کۆچ یا دایره و ده‌زگاکانی ڕه‌سمیی دیکه. هه‌روه‌ها منداڵه‌که له ڕێگه‌ی ئه‌وانه‌وه داوای یارمه‌تییانه ده‌کا. دیاره گودمانه‌که‌ن بۆ ئه‌م کاره پاره وه‌رده‌گرن.\nبه‌ڵام خزمی منداڵه‌که له سوید ناتوانێ ببێته گودمانی ئه‌و که‌سه.\nبه‌ڵام له‌م خانوانه‌دا چ چالاکییه‌ک بۆ ئه‌و منداڵانه ئاماده ده‌کرێ؟\nکێلێتا کیبرێئه‌ب ده‌ڵێ ئێمه هاوکاریی نزیکمان له‌گه‌ڵ خاچی سوور (روێدا کۆرشت) و ناوه‌ندی ڕزگاریی منداڵان (ڕێددا بارنن) هه‌یه به‌ڵام هه‌فته‌ی دوو جاران به‌رپرسێکی چالاکی (فریتیدس لێداره) دێته ئێره و له گه‌ڵ منداڵه‌کان ده‌چێته وه‌رزش، دیاره به گوێره‌ی هه‌وا، ده‌توانێ تۆپی پێ بێ، مه‌له بێ یا ڕێگه‌ڕۆیشتن بێ. ئێمه خۆشمان هه‌روا هه‌ندێ چالاكیمان بۆ ڕۆژانی پشوو هه‌یه وه‌ک چوونه سینه‌ما و مه‌له و کتێبخانه و مۆزه و شوێنی وا.\nکێلێتا کیبرێئه‌ب ده‌ڵێ ئێستا بارودۆخی ئێمه‌ش و ئه‌و منداڵانه‌ش باشتر بۆته‌وه چونکه پێشتر ئه‌و کۆمۆنانه‌ی منداڵانیان وه‌رده‌گرت زۆر نه‌بوون و به ناچار منداڵه‌کان له لای ئێمه زۆر ده‌مانه‌وه، وای لێده‌هات که لێره ڕیشه‌یان داده‌کوتا و له گه‌ڵ منداڵانی دیکه ئاشنا ده‌بوون و ناردنیان بۆ شوێنی لێک جودا بۆیان زۆر ناخۆش بوو به‌ڵام ئێستا ده‌زگای کۆچ له‌گه‌ك کۆمۆنێکی زۆرتر ڕێککه‌وتنامه‌ی نووسیوه و ئه‌و خانوه کاتییه ترانزیتییانه توانیویانه به باشی کار بکه‌ن.\nکێلێتا کیبرێئه‌ب ده‌ڵێ بێتوو منداڵ له‌و خانوانه‌ی ئێمه ڕابکه‌ن ئه‌وا ئه‌وان به‌رپرسن له‌وه‌ی که به پۆلیس ڕابگه‌یه‌نن به‌ڵام له‌به‌ر ئه‌وه‌ی نموونه‌ی وا زۆر بوون و له لایه‌ن پۆلیسی سه‌ر سنوور، وه‌زاره‌تی ده‌ره‌وه، وه‌زاره‌تی داد و به‌رپرسانی سوسیاله‌وه پلانی کاریی هاوبه‌شیان بۆ دانراوه، ئه‌وا شێوه‌ی جووڵانه‌وه له‌م کاتانه‌دا زۆر له پێشوو ڕاحه‌تتره.\nزۆربه‌ی هه‌ره زۆری ئه‌و منداڵانه له عێراق و سومالیاوه دێن به‌ڵام له کۆماری کۆنگۆ، گورجستان، ئێریتێریا و ئیتیۆپی و سودانیش دێن. ئه‌وه‌نده‌ی عێراقییه‌کانیش ده‌گرێته‌وه ئه‌وا زۆرتر کوردن دوایه‌ش عه‌ره‌ب.\nشیرین محه‌مه‌د یه‌کێ له‌و کارمه‌ندانه‌یه که دوو ساڵه وه‌ک یارمه‌تیده‌ری کار و باری ئه‌و منداڵانه (behandlings assistent) له‌م ناوه‌نده کار ده‌کا.\nیه‌کێ له‌و کارمه‌ندانه‌ی ئه‌م ناوه‌نده کوڕێکی سویدییه به ناوی یووناس هۆگۆرد که شاره‌زاییه‌کی باشی له سه‌ر سێ زمانی کوردی، فارسی و عه‌ره‌بی هه‌بوو.


Kurdîpêdiya - 11-10-2019\n📅 11-10-2019 ℹ | Pol: Rêkewt u Rûdaw | Zimanî babet: 🏳 کوردیی ناوەڕاست\n 📡 Mallper | 🏳 کوردیی ناوەڕاست | ماڵپەری پوک میدیا - 11-10-2019\n 📡 Mallper | 🏳 کوردیی ناوەڕاست | ماڵپەری کوردپا - 12-10-2019\n📚 Faylî peywendîdar: 29\n🖇 Babete peywestkrawekan: 67\n1. 👁 هەسەدە ئاماری شەڕ و پێکدادانەکانی دوو رۆژی رابردووی ئاشکرا کرد\n29. 👁 شيار لوند (شرفان كابار)\n30. 👁 صیاح عەبد (هایل)\n31. 👁 عبدالله نعسان (كندال جيان)\n32. 👁 علي الأحمد (أبو هوازن)\n33. 👁 علي خابور (لورنس حسكة)\n34. 👁 علي محمد (جكدار اوجلان)\n35. 👁 عيسى علي (بدران روناهي)\n36. 👁 عيسى محمد (دوغان حسكة)\n37. 👁 عیسا عەلی (بەدران ڕۆناهی)\n38. 👁 عیسا محەمەد (دۆغان حەسەکە)\n39. 👁 عەلی محەمەد (چەکدار ئۆجالان)\n40. 👁 فاطمة رمضان (نوهال جودي)\n41. 👁 فاطمة محمود حج حسين (بيريتان)\n42. 👁 لازكين حمي (خبات هاوار)\n43. 👁 محمد احمد (شفكر تولهلدان)\n44. 👁 محەمەد بەشار (فرات ئەمانوس)\n45. 👁 مزكين محمد (روجيندا قنديل)\n46. 👁 مزگین محەمەد (رۆژیندا قەندیل)\n47. 👁 مصلح صالح (بلال تل مشحن)\n48. 👁 معاز عويد سمار (هارون دوشكا)\n49. 👁 معاز عوەید سەمار (هارون دۆشکا)\n50. 👁 موسلیح ساڵح (بیلال تەل مشحەن)\n51. 👁 مەتەر سەعدون (مراد حەسەکە)\n52. 👁 نيجير طاهر (شاهو لشكر)\n53. 👁 نەژبیر تاهیر\n54. 👁 هندي عصمت (بروسك شيراوا)\n55. 👁 هيفي مصطفى (أريان قنديل)\n56. 👁 هەڤرین خەڵەف\n57. 👁 وليد عثمان مصطفى (شورش عيدانية)\n58. 👁 يوسف نبي (شفان روهات)\n🏙 Şarekan: ⚪ Merîwan\n➕ Em babete lelayen: (Hawrê Baxewan)ewe le: Sep 8 2019 9:29PM tomarkirawe\n👌 Em babete lelayen: (Benaz Jola)ewe le: Oct 11 2019 10:11AM pêdaçûneweyi bokrawe û azadkrawe\n✍ Em babete bo diwacar lelayen: (Hawrê Baxewan)ewe le: Oct 12 2019 5:35PM baştirkirawe\n👁 Em babete 2,804 car bînrawe\n📷 Faylî Wêne 1.0.1 41 KB Oct 11 2019 10:11AM Hawrê Baxewan\n📊 Amar Babet 377,652\nPertk PDF 11,272\nFaylî peywendîdar 45,807\n🗄 Serçawekan 15,492


عەبدولڕەحمان عەلی: دانیشتوانی هەرێم، پێشبینی و ئاماری سەیر و جیاواز. – WTARIKURD\nعەبدولڕەحمان عەلی: دانیشتوانی هەرێم، پێشبینی و ئاماری سەیر و جیاواز.\nیەکێک لەگرفتەسەرەکیەکان ئەنجام نەدانی پڕۆسەی سەرژمێری گشتی دانیشتوانە لەکات و ساتی خۆیدا،کە ئەوەش دەبێتە هۆکارێک بۆ نەبون و دەستنەخستنی ئاماری وردو متمانەپێکراو لەعێراق بەگشتی وهەرێمی کوردستان بەتایبەتی.\nبەپێی پێشبینیەکانی دەستەی ئاماری هەرێمی کوردستان بۆکۆتایی ساڵی (٢٠٢٠) ژمارەی دانیشتوانی هەرێمی کوردستانی بە ( ٦ ملیۆن و ١٧١ هەزارو ٨٣ )کەس خەمڵاندوە\nکەژمارەکان بەپێی پارێزگاکان بەم شێوەیەیە:\nــ هەولێر ( ٢ ملیۆن و٢٥٤هەزارو ٤٢٢ )کەس.\nــ دهۆک ( ١ ملیۆن ٦٤٨ هەزارو ٦١١ )کەس.\nــ هەڵەبجە (١١٥ هەزارو ٣٣٣) کەس.\nبەڵام بەپێی ئاماری وەزارەتی پلاندانانی حکومەتی عێراقی بێت ژمارەی دانیشتوانی هەرێمی کوردستان ( ە ملیۆن و ٤٥٠ هەزار)کەسە، بەم شێوەیەی خوارەوە کەدابەشبوە بەسەر هەرسێ پارێزگای هەولێر، سلێمانی، دهۆک ، وەهەڵەبجە وەک پارێزگا لەئامارەکەی وەزارەتی پلاندانانی عێراقدا هەژمارنەکراوەو لەسەرسلێمانی هەژمارە ، بەم شێوەیە:\nبەپێی ئەم دوو ئامارە بێت کەهەردوکیان لەلایەن دوو دەزگاودامەزراوەی تایبەتمەندی عێراق وهەرێمی کوردستانەوەخەمڵێنراوەو بڵاوکراونەتەوە، ئەوا جیاوازییەکی زۆر دەبینرێت لەنێوان ژمارەی دانیشتوانی هەرێمی کوردستاندا.\nکەزیاترە لە ( ٧٢١)هەزار کەس.\nئەوەی جێگای تێڕامانە جیاوازییەکە لەهەردوو پارێزگای هەولێرو دهۆکدایە، بەشێوەیەک بەپێی پێشبینی دەستەی ئاماری هەرێم ژمارەی دانیشتوانی پارێزگای هەولێری بۆکۆتایی ساڵی (٢٠٢٠) بە ( ٢ ملیۆن و٢٥٤هەزارو ٤٢٢) کەس دیاریکردوە، بەڵام بەپێی داتاکەی وەزارەتی پلاندانانی عێراق ژمارەی دانیشتوانی هەولێری بە ( ١ ملیۆن و ٩٠٠ هەزار)کەس خەمڵاندوە.\nژمارەی دانیشتوانی پارێزگای دهۆکیش بەپێی پێشبینیەکەی دەستەی ئاماری هەرێم بۆکۆتایی ساڵی ( ٢٠٢٠) بریتیەلە ( ١ ملیۆن و٦٤٨ هەزارو ٦١١) کەس ،بەڵام بەپێی پێشبینی وەزارەتی پلاندانانی عێراق ژمارەی دانیشتوانی پارێزگاکەی بە ( ١ ملیۆن و٣٠٠ هەزار)کەس خەمڵاندوە .\nپرسیارەکە کەجێی تێڕامانە ئەوەیە کە بۆچی دەبێت جیاوازی پێشبینی وخەمڵاندنی دانیشتوانی هەرێمی کوردستان لەنێوان دەستەی ئاماری هەرێم و وەزارەتی پلاندانانی عێراق زیاتربێت لە (٧٢١)هەزارکەس، لەوەش جێی تێڕامانتر ئەوەیە کەبۆچی زیاتر لە ( ٧٠٠) هەزارکەسی جیاوازییەکە لەزیادبونی ژمارەی دانیشتوان بەپێی ئامارەکەی دەستەی ئاماری هەرێم لەهەردوو پارێزگای هەولێرو دهۆکدان.\nئەم بابەتە پێویستی بەڕوونکردنەوەی متمانەپێکراوی هەردوو لایەنی پەیوەندیداری هەرێم و حکومەتی ناوەندو بەدواداچونی ئەو لایەنانە هەیە کەچاودێرن بەسەر دامەزراوەودەزگاکانی حکومەتی هەرێم وعێراقیش.\nچونکەجیاوازییەکی لەوچەشنە لەژمارەیەکی کەمی چەندملیۆنی دانیشتوانی هەرێمی کوردستان و تەنانەت پارێزگاکانی هەرێمیش لەنێوان هەرێم و ناوەند نیشانەی گەورەی پرسیار هەڵدەگرێت، و ئەم بابەتە نابێت بەسانایی سەیربکرێت، چونکەلەسەر بنچینەی ژمارەی دانیشتوان زۆرینەی کاروپڕۆژەکان و هەڵبژاردنەکان دەکرێن، بۆیە پێویستی بە بەدواداچون و چاودێری وردو چڕوپڕهەیە.\nعوسمان عومەر: لافاوەکەى نوح لەنێوان داستان و ڕاستى دا/ بەشى سێهەم.\nئیبراهیم عەباس: مەترسییە جدییەکان لێرەوە دەستپێدەکەن!


نووچە نێت | ڕاستگۆیی بێ لایەنی| ئەمریکا سعوودیە بۆ فشار خستنەسەر عێراق بەکاردەهێنیت\nئەمریکا سعوودیە بۆ فشار خستنەسەر عێراق بەکاردەهێنیت\nNovember 2021 10 - 00:18:52\nدوای شکستهێنانی هەوڵەکانی ئەمریکا بۆ کەمکردنەوەی کاریگەریەکانی ئێران لەسەر عێراق لە ڕێگەی رووسیا وچین و هاوکاری دارایی، حکوومەتی واشنتۆن لە ڕێگەی سعوودیەوە هەوڵ دەدات کۆمپانیایە ئەمریکیەکان ڕێککەوتن کەگەڵ عێراق واژوو بکەن و بازارەکانی عێراق لە ئێران بە دوور بگرن.\nدوای داگیرکردنی عێراق وڕووداوەکانی پۆست 2003، ئاڵۆزبوونی زیاتری بارودۆخی عێراق، ئەمریکا بە ناڕاستەوخۆ بەردەوام بووە لە هێڕشکردنە سەر ئێران و زیادکردنی هەژموونەکانی لە وڵاتە دراوسێیەکانی ئێران و عێراق، بۆ ئەم ئامانجە سەرەتا ئەمریکا بە هاوکاری پراگماتیکی ڕووسیا و دواتریش چین دەستی پێکرد.\nسەرەتای ئەو پلان وخواستەی ئەمریکا، بە هاوکاریکردنی دەیان ملیار دۆلار لە پرسە داراییەکانی عێراق دەستیپێکردووە، بەڵام ئەو هەوڵەی ئەمریکا، بە پاردارکردنی بەشێک لە بەرپرسە عێراقیەکان ناوەوە و دەرەوەی عێراق کۆتایی پێهات، بێ ئەوەی دەرئەنجامێکی یەکلاکەرەوە بۆ ئەمریکا دەستەبەر ببێت و واشنتۆن نەیوانی هەژموونەکانی ئێران بۆسەر عێراق کەمبکاتەوەو بنبڕی بکات.\nدوای ئەو پلانە، ئەمریکا دووبارە هەوڵی دایەوە، ئەمجارە لە رێگەی بەستنەوەی هاوکارییە داراییەکان بە چەند پرسێکی دیاریکراوەوە، ویستی هەژموونەکانی ئێران لەسەر عێراق کەمبکاتەوە. دیارترینیان راگرتن و ڕێگریکردن بوو لە هاوردەکردنی گاز و کارەبای ئێران بۆ ناو خاکی عێراق بۆ ماوەیکی درێژ، ئەمەیش وەک خاڵێكی سەرەکی و بنەڕەتی بوو لە لاوازکردنی دەستەڵاتەکانی ئێران بۆسەر عێراق، بەڵام دووبارە ئەمریکا شکشتی هێنا، هەرچەندە عێراق ڕەزامەندی دەربڕی بە دوورکەوتنەوەی لە ئێران و وەرگرتنی پارەی زیاتر لە ئەمریکا، بەڵام دوای ئەو هەوڵەی حکوومەتی واشنتۆن، ئێران و عێراق ڕێککەوتنی تازەی هاوردەکردنی گاز و کارەبای ئێرانیان بۆ ماوەیەکی زیاتر و درێژتر واژووکردەوە.\nلە ئێستادا وێڕای بوونی ڕێککەوتنی دوور مەودای نێوان ئێران و عێراق، ئەمریکا کار لەسەر پلان و بیرۆکەی تازە بۆ کەمکردنەوەی هەژموونەکانی ئێران لە عێراقدا دەکات، سەرچاوەی ئەو بیرۆکەیە، مێژوویەکەی دەگەرێتەوە بۆ چەند ساڵیک لەمەوپێش و لەلایەن وەزارەتی دەرەوەی ئەمریکا پێشنیازکرا.\nناوەرۆکی بیرۆکەکە ئەوەبوو، ئەمریکا بەردەوام بێت لە هاوکاریکردنی عێراق، بەڵام شێوازی هاوکاریکردنەکە بگۆرێت. بە جۆرێک حکوومەتی واشنتۆن هاوکاری عێراق دەکات، بەڵام مەرجی سەرەکی بۆ ئەو هاوکارییە، بەشداریپێکردنی کۆمپانیاییە ئەمریکیەکانە لە پرۆژە مەزن و فراوانەکان بە شێوەیکی قوڵ و کاریگەر، بە تگایبەت لە بوارەکانی نەوت و گاز و ژێرخانی ئابووری.\nلە هەمانکاتدا، یەکێک لە فاکتەرەکانی پشت ئەو هاوکاریەی ئەمریکا، پاڵپشتی ڕاستەوخۆی سعوودیە بوو لەسەر خاكی عێراق. ئەمە لە کاتێکدایە، کە سعوودیە بە هاوپەیمانی ئەمریکا و دوژمن و ڕکابەری سەرەکی ئێران لە ناوچەکە پێناس دەکرێت. نموونەی زیندوو بۆ ئەو مێتۆدەی واشنتۆن، ڕاگەیاندنی پڕۆژە هاوبەشەکانی نێوان سعوودیە و عێراقە لە چەندی بواری جودا لە هەفتەکانی رابردوودا.\nبەشێوەیەکی گشتی، ئاستی پێوەندیەکانی سعوودیە و ئەمریکا کەمتر جێگەی متمانەیە لە هەردوو لایەوە. بەراورد بە ڕووداوەکانی ساڵی 2014 ، سعوودیە بە هۆی پیشەسازی نەوتی شێلەوە، جەنگی نرخی نەوتی لەگەڵ ئەمریکا بە هاوکاری رووسیا هەڵگیرساندووە، بەڵام سەرەڕای ئەو ناکۆکیە، لە دیدگای دەستەڵاتداران وسەرکردەکانی سعوودیە، ئەمریکا تاکە یاری ناوچەکەیە، بتوانێت دژی هەژموونەکانی ئێران بوەستێتەوە و ڕێگری لە فراوانخوزیەکانی هەرێمی ئێران بکات لە ناوچەکەدا.\nلە ماوەیەکی کەمدا ئەو هەوڵ و پێداگریەی سعوودیە لە هاوکاریکردنی عێراق، کاردانەوەیەکی میدیای بەهێزی دروستکردووە، بە جۆرێک ئەو هەوڵ و دانوستانانەی کە کۆمپانیای زلهێزی نەوت و گاز، ناسراو بە" ئارامکۆ" لەگەڵ وەزارەتە جودایەکانی عێراق دەیکات، بە دەیان ملیار دۆلار مەزەندەیان بۆ دەکرێت.\nگرێبەستەکانی ئارامکۆ لە گەڵ عێراق، پێکهاتوون لە پرۆژەکانی بواری وزە، کارەبا، ئاو، پیشەسازی پەترۆکیمیاوی و ئەم گرێبەستانە نموونەی زیدنوون بۆ پاڵپشتیەکانی سعوودیە بە سەرپەرشتی پرۆ -ئەمریکا بۆ عێراق دژی ئێران.\nبە گوێرەی لێدوانەکانی ئیحسان عبدولجەبار وەزیری نەوتی عێراق، یەکێک لەبنەمایە گرنگەکانی دەستپێشخەریەکەی نێوان سعوودیە و عێراق، ئەوەیە کە کۆمپانیای ئارامکۆ، هەڵدەستێت بە کاری لێدان و پەرەپێدانی ناوچە گازییەکانی بیابانی ڕۆژئاوای وڵات. ناوەندی Oil Price، پێیوایە ئەو ڕێککەوتنە کاتیەو گڕێبستەکانی ئەو بوارە، بە کەمتر لە چەند مانگێک گفتوگۆ و دانووسانی دوو لایەنەی لە بارەیەوە کراوە. هاوکات وەزارەتی نەوتی عێراق دەستی کردووە بە پرۆسەی گەران و پشکنینی جدی و بە بەکاربردنی میاکازنمی 2D, 3D، لەهەریکە لە ناوچەکانی ئەنبار و نەینەوا.\nهەر سەبارەت بە ڕێککەوتنە هاوبەشەکە، هەفتەی ڕابردوو، وەزیری نەوتی عێراق ئاشکرای کرد" ڕێککەوتنی تازە لە نێوان سعوودیە وعێراق لە ئارادان"، هەروەها وتیشی" لە گەڵ کۆمپانیای ئەکوا پاوەر پرۆژەی تازە جێبەجێ دەکەین".\nوەزیری نەوتی عێراق جەختی لەوەیش کردوە، ئامانج لەو پرۆژانە بونیاتنانی وێستگەی بەرهەمهێنانی وزەی پاک و دۆستی ژینگەیە، لەهەمانکدا بەرهەمهێنانی وزەی هەتاوی و پاڵاوتنی ئاوی عێراق، یەکێکی ترە لە پڕۆژەی هاوبەشی نێوان سعوودیە و عێراق.\nبەڵام ئەوەی جێگەی سەرنجی میدیایەکان بوو، سعوودیە لە ناوخۆیی وڵاتەکەی، تا چەند هەفتەیەک لەمەو بەر گرنگی بەو پڕۆژانەی کە لەگەڵ عێراق ئەنجامیان دەدات نەدا، کەچی لە عێراق ئەو پرۆژانە دەخاتە بواری جێبەجێکردنەوە. بۆیە پێشبینی دەکرێت ئەو پرۆژانەی نێوان هەردوو وڵات، ڕۆڵ و کاریگەری بەرچاویان هەبێت لەسەر دۆخی عێراق و هەروەها بوونی بەشداری کارایی کۆمپانیایە ئەمریکییەکان لەو پڕۆژانە.\nبۆ زانینی خواستی ئەمریکا و ئامانجی لە بەکارهێنانی سعوودیە بۆ دوورخستنەوەی عێراق لە ئێران، گرنگە درک بەو راستیە بکرێت، کە ئەوەی ئەمریکا نایەوێت خۆی بیکات، خواستی هەیە لە رێگەی سعوودیەوە بیکات. بۆ ئەو ئامانجەی ئەمریکا پێویست دەکات، تیشک بخڕیتە سەر دووخاڵی سەرەکی و جەوهەری سیاسی ناو کۆمەلگەی عێراق، ئەوانیش:\nیەکەم: ئەو براندە بەهێزەی کە ئەلترا – ناسیۆنالزیمی ئەنجامی هەڵبژاردنەکانی عێراق، لە لایەن سەرکردەی ڕادیکاڵی، ئاینی و شیعی موقتەدا سەدرەوە پێرەو دەکرێت زۆر سەختە، بە تایبەت کە پرسەکە تایبەت دەبێت بە پێوەندیەکانی عێراق لەگەڵ ئەمریکا، چونکە ساڵانێکی زۆرە سەدر سەرکردایەتی دژایەتیەکی خوێناوی دەکات بۆ دەرکردنی ئەمریکا و لاوازکردنی داگیرکاری ئەمریکا لە عێراقدا.\nهەرچەندە سەدر زۆر بە وردی ئاگاداری ئەوەیە ، کە ئەمریکا لە پشت هەوڵەکانی پرۆژەکانی سعوودیەیە بۆ ئەو وەبەرهێنانە پڕ سوپرایزەی لە بازارەکانی عێراقدا، بەڵام وەک سەرکردایەتیکردنی بەرەی سائیرون، بە لایەنگرانی دەڵێت" بەرەو پێشەوە" بە پارەو داهاتی وڵاتی دراوسێ و برامان هاوکاری داهات بۆ عێراق دێت.\nهەروەها پێش دەستپێکردن و بەڕێوەچوونی هەڵبژاردنەکانی عێراق لە 2018، سەدر سەردانی وڵاتی سونە مەزهەبی (سعوودیە)ــی کرد، لە هەمانکاتدا بە سەردانێکی فەرمی لە لایەن هاوپەیمانێکی تری ئەمریکا کە ئیماڕاتە پێشوازی لێکرا.\nدووەم: لە سێ چوار ساڵی ڕابردوودا، گۆرانکاریەکی بنەرەتی و سەرەکی لە یەکێک لە خانەوەدا ئاینییە بەهێز و بەناوبانگەکانی عێراق سەریهەڵدا، ئەویش دوای شۆربوونەوەی دەستەڵاتەکانی خانەوادەی حەکیمە بۆ عەمار حەکیمی کور. ئەمە لە کاتێکدایە، ئەو گواستنەوەی دەستەڵاتە بووە هۆی دوورکەوتنەوەی خانەوادەی حەکیم لەئێران، بە تایبەت دوای ئەوەی عەمار حەکیم لە 2017ــدا بڕیاریدا حزبێكی سەربەخۆ پێکبهێنێت و لە سەرکردایەتی ئەنجوومەنی باڵای ئیسلامی عێراق کە لە 2009ــیەوە لە لایەن عبدولعەزیزی باوکی سەرکردایەتی دەکرا بکشێتەوە و حزبێكی سیاسی بە ناوی "بزوتنەوەی حکمەی نیشتمانی) دروستکرد.\nئەم حزبەی عەمار حەکیم تاوەک و ئێستا بە حزبێکی دوور لە تیرە وقەبیلە باسی لێوەدەکرێت، بە تایبەت کاتێک حەکیم وتی" لە پێناو دەستەبەرکردن و پاراستنی هەڵبژاردنێکی دیموکراسیانە لە عێراق، دەبێت سەرجەم لایەنەکان بگرێتەوە و دوور بێت لە تیرە و نەتەوەیی و هاوکات پرۆژەیەکی تازە بێت بۆ ئاسۆی عێراق و چونکە خاکی عێراق پێویستی بە هێنانی ئاشتی و سەقامگیری هەیە".\nئەمەیش دەمانگەینێت بەو دەرئەنجامەی ، وێرای بوونی دەستپێشخەریی و واژووکردنی گرێبەستی ملیاران دۆلار لەگەڵ سعوودیە، ئەوا گڕێبەستی تازە لە نێوان عێراق و کۆمپانییە ئەمریکییەکان بوونیان دەبێت، گڕێبەستەکانی ئەم دواییەی شلێمبێرگ و هالدیرون، نموونەی ئەو ئامانجەی ئەمریکان لە ڕێگای سعوودیەوە. هاوکات ڕێکكەوتنەکانی حکوومەتی عێراق لە بواری گازی سروشتی لە گەڵ کۆمپانیایە نا ئێرانیەکان، دەرخەری خواستی ئەمریکان بۆ دوورخستنەوەی عێراق لە ئێران.\nئەوەی لە کۆتای ئەو بارودۆخەی عێراق دەبێتە جێگەی پرسیار ئەوەیە، ئایا ئەمریکا و سعوودیە دەتوانن، عێراق لە چین ورووسیا و ئێران بە دوور بگرن؟ هەرچەندە بە گەرانەوە بۆ مێژوو و هەولەکانی ئەمریکا لە عێراق، پێمان دەڵیت کە ئاسان نیە ئەمریکا سەرکەوتوو بێت.\nسەرکەوتنی دەستپێشخەری سعوودیە وعێراق لە ئێستادا پێچەوانەی ئەگەری ڕێککەوتنی ئەتۆمی نێوان ئێران وئەمریکا دەبن، ئەو رێککەوتنەی تاوەکو ئێستا بێ ئەنجامە، چونکە پێگەو ڕۆڵ وکاریگەری ئێران بۆسەر عێراق و بازارەکانی دراو زێر، بەستراوەتەوە بە داهاتووی ئابووری بازارەکانی ئێران و سەرچاوەی ژیانەوەی ئابووری ئێرانن. ئەمە جگە لەوەی عێراق و ئابووریەکەی ڕۆلی باڵای هەیە لە پرسی سەربازی ئێران.\nلێ پرسیاری سەرەکی داهاتووی هەژموونی ئەمریکا ئەوەیە، ئەگەر بێت و ئەمریکا وئێران لە ڕێککەوتنامەی ئەتۆمی رێکبکەون، ئەوا ئێران زیاتر هەوڵی پەرەپێدان بە بازارەکانی عێراق دەدات و دەستکراوەتر دەبێت و دووبارە پێوەندیەکانیان بەهێز دەبن و مەترسی لەسەر هەژموونی ئەمریکا دروست دەکەنەوە.\nسەرۆک نێچیرڤان بارزانى: پێویستە لایەنە عێراقییەکان بەربەستەکانى بەردەم پرۆسەى سیاسىی تێپەڕێنن


بەشێك لە كارمەندانی شارەوانی گردبوونەوە – تۆڕی میدیایی خەڵک\nبەشێك لە كارمەندانی شارەوانی گردبوونەوە\n2019/09/03 - 11:02 AM\nئەمڕۆ سێ شەممە کارمەندانی بەشی زیادەڕۆیی لەشارەوانی سلێمانی گردبوونەوەیەکیان ئەنجامدا.\nکارمەندانی بەشی زیادەڕۆیی لەشارەوانی سلێمانی چوونە بەردەم دادگای سلێمانی و داوادەکەن لەوکاتەی دەچنە سەر شوێنێک بۆ تێکدانی زیادەڕۆییەک گیانیان پارێزراوبێت.\nلەماوەی ڕابردوودا بەوتەی خۆیان کارمەندانی ئەم بەشە چەندجارێک لەلایەن ئەو هاوڵاتییانەی زیادەڕۆییان کردووە، توشی ڕووبەڕووبونەوە و مەترسی و لێدان بوونەتەوە.


زێدان ئەم بەیانییە یاریزانێكی دیكەی گرنگی لەدەستدا – یاریگا سپۆرت\nHome/هه‌واڵه‌كان/گرنگ/زێدان ئەم بەیانییە یاریزانێكی دیكەی گرنگی لەدەستدا\nلەكاتێكدا بڕیارە ئەمڕۆ بێ زیاتر لە نیوەی یاریزانە سەرەكییەكان ڕووبەرووی یانەی خیتاڤی ببێتەوە كەمێك پێش ئێستا زێدانی ڕاهێنەری ڕیال مەدرید بەهەواڵێكی ناخۆش لەسەر ئەستیرەیەكی لاوی یانەكە تووشی شۆكێكی دیكە بوو.\nبەگوێرەی میدیاكانی مەدرید (فیدی ڤاڵڤێدردی) كە تازە لە پێكان گەڕاوەتەوە و لە یاری ڕابردوو ئاستێكی نایابی پێشكەش كردبوو، بۆ ئەمرۆ ناتوانێت یاری بكات لەبەر ئەوەی كەرنتین كراوە پاش ئەوەی لە كەسێكی تووشبوو بە كۆرۆنا نزیك بووەتەوە، بەگوێرەی هەواڵەكە ڤاڵڤێردی پشكنینی كردوە و كۆرۆنای نییە و سەرجەم پشكنینەكان نێگیتیف بوون بەڵام بەگویرەی یاساكان پێویستە خۆی بەدوور بگرێت تا سەلامەتی دڵنیا دەبنەوە، بەمەش بۆ یاری ئەمڕۆ گورزێكی كوشندەی دیكە بەر زێدانی ڕاهێنەری ڕیال مەدرید دەكەوێت.\nجێی ئاماژە پێكردنە بڕیاربوو ئەمڕۆ ڤاڵڤێردی لە شوێنی كاسیمیرۆ یاری بكات كە بەهۆی وەرگرتنی كارتی سوور لە یاری كلاسیكۆ سزا دراوە، بەڵام ئەو ڕووداوە یاریزانەكەی لەم یارییە دوور خستەوە.\nبارسێلۆنا لە ئەگەری نەهاتنی هالاند هێرشبەرێكی دیكە بەبژاردەی دووەم دیاری دەكات\nپێكهاتەی پێشبینیكراوی یانەی بارسێلۆنا بۆ یاری لیڤانتی بڵاوكرایەوە\nڤیدیۆ: یاریزانێکی پرێمەرلیگ خۆی تووشی پێکان کرد تاکو رۆژووەکەی بشکێنێت\n“یوڤێنتۆس له سێریا ئه‌ی ده‌رده‌كه‌ین”


وەزارەتی داد | حکومەتی هەرێمی کوردستان / سەرۆکایەتی ئەنجومەنی وەزیران\nدەست بەسەرداگرتن (حجز)\nدەست بەسەر موڵکى کەسێکدا دەگيرێت و رێگا نادرێت هيچ مامەڵەيەکى لەسەر بکرێت و هيچ رەفتارێکى لەسەر بکات.\nراستکردنەوەى رەگەز (تصحيح الجنس)\nزەوى و خانوبەرە ئەگەر گۆڕانى ماددى بەسەردا هات، وەک : بيناکردن، تێکدان، چاندن يان نەهێشتنى دارو درەخت يان زيادکردنى شتى نوێ يان هەر گۆڕانێک لە پێکهاتەکەى يان دارو درەختەکەى رووبدات و ببێتە هۆى ئەوەى گۆڕان لە شێوەى سوود و بەکارهێنانيدا ببێ يان بە لاچوونی پێکهاتەيەکى، دەبێت رەگەزى موڵکەکە راست...\nوەرگرتنەوەى پارەى ناکام\nئەو ناکامانەى پارەيان لە بەڕێوەبەرايەتى ناکامەکان دا پارێزراوە، دەيانەوێت وەرى بگرنەوە بۆ مەبەستى بژێوى ژيان يان بۆ کڕين یان دروستکردن يان نۆژەنکردنەوەى خانوو . يان گەيشتوونەتە تافى هۆشمەندى و لێهاتوويى تەواو (18 ساڵى) یان کرێی قوتابخانە ئەهلیەکان .\nمافى بانانە، گرێبەستێکە لە سەر موڵکێک لە نێوان خاوەن موڵک و بەکرێگرى بانانە، بە گرێبەستى بە کرێدانى درێژيش ناو دەبرێت، بەپێی ناوەڕۆکەکەى خاوەن موڵک مافى بيناکردن و بەکارهێنان دەدات بە بەکرێگر بەپێی ئەو مەرجانەى لە گرێبەستەکەدا لەسەرى رێککەوتوون.\nسەر لە نوێ تۆمارکردن (تسجيل مجدد)\nمەبەست لە سەر لەنوێ تۆمارکردن چەسپاندنى مافى موڵکيەتە و تۆمارکردنى بە ناوى خاوەنى راستى خۆى لە تۆمارەکانى خانوبەرە و دەرکردنى قەواڵەى موڵکەکەیە بەپێی ياسا.\nهەر ئامێرێکى (کشتوکاڵى، پيشەسازى يان بەرهەمهێن) پێويستە بڕوانامەى تۆمارکردنى هەبێت و خاوەنەکەى بە ناوى خۆى يان کەسێکى تر تۆمارى دەکات.\nدابەشکردن و لێک دابڕينى پارچە زەويەکى دياريکراوە بۆ چەند پارچەى بچووکتر.\nپەسەندکردنی لاپەرەى تۆمارى کارى رۆژانەى کۆمپانيا و رێکخراوەکان.\nنەخشەى کێشراو و راستکردنەوەى رووبەر\nراستکردنەوەى رووبەرى ئەو موڵکەيە کە بەهەڵە تۆمارکراوە، تێکەڵى موڵکێکى تر بووە يان روبەرەکەى کەم یان زياد نوسراوە.\nگۆڕينەوە (المبادلة ـ المقايضة)\nگۆڕينەوەى موڵکێکە بە مولکێکى تر، بە پێی گرێبەستێکی رەزامەندییانەی دوولایەنە بۆ گۆرینەوەی موڵکێک بە موڵکێکی تر کە تەنها جیاوازی لەگەڵ فرۆشتنی موڵک ئەوەیە کە لایەنەکانی گرێبەستەکە موڵکە کانیان دەگۆڕنەوە بەڵام لە فرۆشتنی موڵک فرۆشیار موڵکەکەی بە پارە دەفرۆشێتەوە .


Ö:: په‌یامی پشتیوانی کۆمیته‌ی حیزبی دیموکڕاتی کوردستان ـ ئێران - ئاڵمان\nکۆمیته‌ی حیزبی دیموکڕاتی کوردستان ـ ئێران - ئاڵمان\nپه‌یامی پشتیوانی کۆمیته‌ی حیزبی دیموکڕاتی کوردستان ـ ئێران - ئاڵمان\nئه‌ندامان و لایه‌نگرانی حیزبی دێموکڕاتی کوردستانی ئێران\nهه‌روه‌ک ئاگادارن ماوه‌ی دوو ساڵ ونیوه که قه‌یرانێکی قووڵی سیاسی- ته‌شکیلاتی ریزه‌کانی حیزبی دیموکڕاتی کوردستانی له خوارێ تا سه‌رێ گرتۆته‌وه و کاریگه‌ریه‌کی قووڵی له‌سه‌ر خه‌بات و تیکۆشانی ئه‌ندامان و لایه‌نگرانی حیزب به گشتی و ئۆرگانه جۆراوجۆره‌کانی داناوه . وه‌ک ده‌زانین ئه‌و قه‌یرانه ده‌گه‌رێته‌وه بۆ کۆنگره‌ی13 و چۆنیه‌تی پێک هێنانی ئه‌و کۆنگره‌یه که به فرت و فێڵ پێک هات و ئاکامه‌که‌شی ئه‌وه‌ی لێ که‌وته‌وه‌که ئه‌مڕۆ حیزبی دێموکڕاتی کوردستانی کرده دوو له‌ت. قۆلی پاوانخوازی کۆمیته‌ی ناوه‌ندی که له ڕێگای وه‌ژیرپێنانی په‌یمان و به‌ڵێنه‌کانی کۆنگره‌کانی پێشوو هاته سه‌ر کار، ده‌ستی کرد به قورخ و پاوان کردنی زۆربه‌ی نێزیک به ته‌واوی ئۆرگانه‌کانی حیزب و به‌م جۆره جودابیرانی له هه‌موو ئاستیک دا له‌سه‌ر ڕێگای خۆی داماڵی و به کرده‌وه له‌ت بوونی به‌سه‌ر حیزبی دێموکراتی کوردستانی ئێراندا سه‌پاند .\nکۆمیته‌ی ئاڵمان هه‌رچه‌ند کۆمیته‌یه‌کی مه‌شروع و هه‌ڵبژێردراوی کۆنفه‌ڕانس بوو، به‌ڵام چونکه نه‌بوو به دارده‌ستی قۆڵی پاوانخواز،له دوو ساڵی رابردوودا به توندوتیژترین شێوه که‌وته به‌ر سیاسیه‌تی هه‌ڵاواردن و په‌ڕاوێزکردنی قۆڵی پاوانخواز به گشتی و به‌ڕێوه‌به‌رانی ئه‌و قۆڵه له ئوروپا به تایبه‌تی و له هه‌موو کۆروکۆبوونه‌وه‌و حه‌قی ئه‌ساسنامه‌یی و ئۆرگانیکی خۆی بێبه‌ش کرابوو. جیاوازی دانان و هه‌ڵاواردن گه‌یشتبوه‌جێگایه‌ک که ته‌نانه‌ت کار و تیکۆشانێکی که کۆمیته‌وئه‌ندامانی ته‌شکیلاتی ئالمان ده‌یان کرد. وه‌ک کۆمیته و ئۆرگانه‌کانی دیکه‌ی سه‌ربه‌خۆیان له سه‌ر سایت و ئۆرگانه هه‌واڵده‌ریه‌کانی خۆیان دا بڵاویان نه‌ده‌کرده‌وه. به‌و پێیه به کرده‌وه له ڕه‌وتی ئه‌و دوو ساڵه‌دا سه‌لماندیان که گه‌ڵاڵه‌ی20 مادده‌یی ئۆپۆزسیۆنی ناوخۆیی بوختان و هه‌ڵبه‌ستراو نین، به‌ڵکوو راستیه‌کی بێ ئه‌ملاوئه‌ولان. کۆمیته‌ی ئالمان وه‌ک ئۆرگانێکی یاسایی و هه‌ڵبژێردراوی کۆنفه‌ڕانسی گشتی ئه‌ندامانی ئاڵمان له‌سه‌ر ئه‌و باوه‌ریه که قۆڵی پاوانخوازی کۆمیته‌ی ناوه‌ندی ڕێبه‌رایه‌تیه‌کی نالایق،سه‌ره‌ڕۆ وخۆبه‌زلزانه که نه‌یتوانی حیزبی دیموکڕاتی کوردستانی ئێران به شێوه‌یه‌کی دروست و ئوسولی ڕێبه‌رایه‌تی بکا و ئه‌و حیزبه‌ی ڕۆژ به ڕۆژ زیاتر به‌ره‌و قه‌یران و ئاڵۆزی هان دا وله‌و پێوه‌ندیه‌دا گومانمان نیه که مێژوو تاوانی ئه‌و له‌ت بوونه ده‌خاته سه‌رشانی قۆڵی کاک مسته‌فا و هاوبیرانی.\nئێمه وه‌ک کۆمیته‌ی هه‌ڵبژیردراوی ئاڵمان بێجگه له یه‌ک که‌س که ئه‌ندامی کۆمیته‌ی ئاڵمانه‌و ده‌گه‌ڵ ئێمه نیه،به تێکڕای ده‌نگ و به نوێنه‌رایه‌تی له لایه‌ن زۆربه‌ی ئه‌ندامانی ته‌شکیلاتی ئاڵمان پشتیوانی له به‌یاننامه‌ی رۆژی 15ی سه‌رماوه‌زی ئه‌و به‌شه له ئه‌ندامانی ده‌فته‌ری سیاسی و کۆمیته‌ی ناوه‌ندی و جێگران و راوێژکارانی کۆمیته‌ی ناوه‌ندی سه‌باره‌ت به ده‌ست پێکردنی تێکۆشانی سه‌ربه‌خۆی سیاسی و ڕێکخراوه‌یی له ژێر ناوی حیزبی دێموکڕاتی کوردستان- ئێران ڕاده‌گه‌یه‌نین.\nسه‌رکه‌وێ خه‌باتی ڕزگاری خوازانه‌ی گه‌لی کورد به ڕێبه‌رایه‌تی ح د ک ـ ا\nبڕوخێ ڕێژیمی کۆنه‌په‌رستی کۆماری ئیسلامی ئێران\nهه‌زاران سڵاوله‌گیانی پاکی شه‌هیدانی ڕێگای ڕزگاری کوردستان به‌تایبه‌ت قازی،قاسملوو وشه‌ڕه‌فکه‌ندی


له‌سه‌ر هێرشه‌که‌ی سه‌ر کڵێسـاکه‌ی به‌غدا فه‌رمانده‌یه‌کی پـۆلیس ده‌سـتگیرده‌کرێت\nی مانگی یازده ٠٢, ٢٠١٠\nبه‌شـداربووانی ڕێوڕه‌سمی ماته‌مینی قوربانیانی هێرشه‌که‌ی سه‌ر کڵێسـاکه‌ی به‌غدا، سێشه‌ممه 2 ی یازده‌ی 2010\nکاربه‌ده‌سـتانی عێراق ڕایانگه‌یاند که‌وا ڕۆژی سێشه‌ممه فه‌رمانده‌یه‌کی پـۆلیسی به‌غدا ده‌سـتگیرکراوه له‌سه‌ر هێرشه‌که‌ی ئێواره‌ی یه‌کشه‌ممه، ئه‌وه‌ی کرایه سه‌ر کڵێسـای سه‌یده‌ت ئه‌لنه‌جاتی گه‌ڕه‌کی که‌ڕاده‌ی شـاری به‌غدا.\nنوری ئه‌لمالیکی سه‌رۆک وه‌زیری عێراق فه‌رمانی دا فه‌رمانده‌ی هێزه‌کانی پـۆلیسی ئه‌و ناوچه‌یه‌ی کڵێسـای سه‌یده‌ت ئه‌لنه‌جاتی لێـیه ده‌سـتگیربکرێت، ئه‌مه‌ش وه‌ک به‌شێـک له‌و ڕێوشـوێنانه‌ی ده‌گیرێنه‌به‌ر له کاره‌کانی لێـکۆڵینه‌وه له هێرشه‌که.\nهاوکات به سه‌دان که‌س له کڵێسـیایه‌کی دیکه‌ی کاثۆلیکی نزیک شوێنی ڕووداوه‌که کۆبوونه‌وه بۆ سه‌ره‌خۆشی له که‌سوکاری قوربانیـیه‌کان.\nله لایه‌کی دیکه‌وه ئاژانسی هه‌واڵه‌کانی ئه‌سۆشێتد پـرێس ده‌ڵێت فه‌ره‌نسـا مافی په‌نابه‌ری به 150 کرسـتیانی عێراقی داوه، له نێویاندا هه‌ندێـک له‌وانه‌ی له هێرشه‌که‌ی ڕۆژی یه‌کشه‌ممه‌دا برینداربوون.


Vanity : Latest Bathroom Designs From Betta Living Ocean Hero Our Come To Stockport Image Gallery Modern Design Photos Small 2019 2017 Pictures Images Ideas ~ Joceedesigns\nVanity Latest Bathroom Designs From Betta Living Ocean Hero Our Come To Stockport Image Gallery Modern Design Photos Small 2019 2017 Pictures Images Ideas\nHome ⟩ Vanity ⟩ Latest Bathroom Designs ⟩ Latest Bathroom Designs From Betta Living Ocean Hero Our Come To Stockport Image Gallery Modern Design Photos Small 2019 2017 Pictures Images Ideas\nPublished at Wednesday, August 14th, 2019 - 20:43:18 PM. Vanity. By Didier Rochefort.\nmodern small bathroom designs 2019small bathroom designs 2019latest bathroom designs 2019modern small bathroom ideas pictureslatest bathroom designs photosmodern small bathroom designs imageslatest bathroom designslatest bathroom designs image gallerysmall bathroom modern designs pictureslatest small bathroom designs 2019small modern bathroom designs photos\nComments of Latest Bathroom Designs From Betta Living Ocean Hero Our Come To Stockport Image Gallery Modern Design Photos Small 2019 2017 Pictures Images Ideas\nlatest bathroom designs photos 2017small bathroom designs 2019modern small bathroom designs 2019modern small bathroom designs imagessmall modern bathroom designs photosmodern small bathroom ideas pictureslatest bathroom designs photoslatest bathroom designsmodern bathroom design photoslatest small bathroom designs 2019latest bathroom designs image gallerylatest bathroom designs 2019small bathroom modern designs picturesaustralian modern bathroom designs


سەرۆکی دەستەی دەستپاکی بۆ ژیان: پرۆژە یاسای چاکسازی سەرکەوتوو نابێت\n16.11.2019 02:01 PM\nئەندامێکی لیژنەی پرۆژەی چاکسازی رایدەگەیەنێت، کۆبوونەوەی هەفتەی رابردوی حکومەت تایبەت بوو بە پرۆژەی چاکسازی و ئەم هەفتەیەش کۆبوونەوەیەکی دیکە دەکرێت، بۆئەوەی بزانین کە حکومەت چ تێبینییەکیان لەسەر پرۆژەکە هەیە، دەشڵێت" ئەگەر رێکەوتن لەنێوان لایەنەکانی حکومەتدا نەکرێت پرۆژە یاسای چاکسازی سەرکەوتوو نابێت".\nحاکم ئەحمەد ئەنوەر، سەرۆکی دەستەی دەستپاکی و ئەندامی لیژنەی پرۆژە یاسای چاکسازی بە (تۆڕی هەواڵی ژیان)ی راگەیاند" لەکۆبوونەوەی رابردوو کە ئێمە بەشدار بووین داوامان لە حکومەت کرد خۆی یەکلابکاتەوە کە ئایا حەزدەکات هەر ئەو پرۆژە یاسایەی پێشتر بنێرێتەوە پەرلەمان یان پرۆژە یاساکە فراوانتر بکرێت، چونکە حکومەت خۆی بەرنامەی چاکسازی راگەیاندوە و هێڵە گشتیەکانی دیاریکردوە".\nدەشڵێت" لە کۆبوونەوەی داهاتودا ئێمە بەرچاو روونیمان زیاتر دەبێت کە حکومەتی هەرێم دەیەوێت پرۆژەکە بە چ میکانیزمێک بێت، ئەو کات بۆ ئێمە ئاسان دەبێت و دەتوانین بە چەند کۆبوونەوەیەک پرۆژەکە تەواوبکەین و بینێرینەوە پەرلەمان".\nئاماژەی بەوەشکرد" گرنگ نییە کە پرۆژە کە هەبێت، بەڵکو گرنگ جێبەجێکردنیەتی، ئەگەر رێکەوتن لە نێوان لایەنەکانی پێکهێنانی حکومەتدا نەکرێت لەسەر پرۆژەکە کێشەی بۆ دروست دەبێت".


قەیسەریی هەولێر لە بازارێكی پیشەسازی ناوخۆوە بۆ… – Knwe.org\nسەرەکی » زانست » قەیسەریی هەولێر لە بازارێكی پیشەسازی ناوخۆوە بۆ…\nقەیسەریی هەولێر لە بازارێكی پیشەسازی ناوخۆوە بۆ ناوەندێكی بازرگانی و بەرهەمی هاوردە\nفەرەیدون دارتاش ماوەی زیاتر لە بیست و پێنج ساڵە لە بازاڕی قەیسەر هەولێر كار دەكات بە كوردستانی نوێی راگەیاند: لەبەر چەند هۆكارێك كاری پیشەسازی لە بازاڕی قەیسەری هەولێر بەرەو نەمان دەچێت و پیشەوەران واز لە كارەكەیان دەهێنن، لەوانە كەمبونەوەی خواست لەسەر ئەو كەلوپەلانەی دروست دەكرێت، كە هەندێكیان لەدەرەوە هاوردە دەكرێن، هەندێكی دیكە خەڵكی كەمتر پێویستی پێی هەیە ، بەتایبەتی بەهۆی كەمبونەوەی گوند و دێهاتەكان.\nوتیشی: ئەوەی لەكاتی ئێستا ماوە دروستكردنی چەند پێداویستیەكی دارتاشیە لەوانە بێشكە‌و جوتیاری و كشتوكاڵی، بەڵام ئەوانەش بازاڕیان وەكو پێویست نیە، ئەمەش هۆكارە لەوەی پیشەی دارتاشی بەرەو نەمان بچێت و خاوەن دوكانەكان لەجیاتی كاری دەستی دوكانەكانیان دەكەن بە شوێنێكی بازارگانی، بۆئەمەش بەرپرسان لە شارەوانی هەولێر و پارێزگا رێخۆشكەرن لەوەی ئەم بازاڕە كاری دەستی تێدا نەكرێت، چونكە لە ماوەی رابردوو زۆربەی خاوەن پیشەكان گواسترانەوە ناوچەكانی پیشەسازی و بەپێدانی زەوی لەو بازاڕ دورخرانەوە.\nعەبدوڵڵا دارتاشێكی دیكەی بازاڕی قەیسەری هەولێرە دەڵێ: لە هەموو وڵاتێك شوێنێك هەیە بۆ دروستكردنی كەلوپەل و كاری دەستی كە گوزارشت لەكەلتور و دابوونەریتی ئەو نەتەوەیە دەكات، لەكوردستانیش بازاڕی قەیسەری ئەو شوێنەبوو كە زۆربەی كەلوپەلەكانی تایبەت بوو بە داب و نەریتی كوردەواری و نەتەوەكانی دیكە، بەڵام ئێستا بەرەو نەمان دەچێت.\nئەو دارتاشە ئاماژەی بەوەشكرد: لەكاتی ئێستا بەشێكی كەم لەو كەلوپەلانەی لەبازاڕی قەیسەری هەولێر دروستدەكرێت بۆ كاری رۆژانە بەكار دەهێندرێت، بەڵكو زیاتر وەك كاڵایەكی نایاب سەیری دەكەن و پێیانوایە دوای ماوەیەكی دیكە هیچ شتێكی دروستكراو و كاری دەستی ناوخۆ نامێنێت، ئاماژەش بەوە دەكات جگە لە هاوڵاتیانی هەرێم، خەڵكی بیانیش سەردانمان دەكەن و پرسیاری ئەوەمان لێ دەكەن كە كام كەلوپەل كاری دەستییە بۆئەوەی لەگەڵ خۆیان بیبەنەوە بۆ وڵاتانی خۆیان.\nئەحمەد میران خاوەن پیشەی زێڕنگرە لە بازاڕی قەیسەری هەلێر رایدەگەیەنێت پێچەوانەی ساڵانی پێشوو بەهۆی هاوردەكردنی زێر لە دەرەوە ئێستا كەمتر زێڕ لەو بازاڕە دروست دەكرێت، وتیشی: هاوردەكردنی زێڕ كاریگەری زۆری لەسەر پیشەی دروست كردنی زێڕ هەبووە لە هەولێر، چونكە خواستی خەڵك زیاتر لەسەر زێڕی توركی و خەلیجییە،كڕیار زیاتر زێڕی ئامادەكراوی دەوێ وەك لەوەی داوابكات لێرە زێڕ دروست بكات.\nپیشەی ئاسنگەری‌و پێداویستەكانی گەرما و خواردەمەنی پیشەیەكی دیكەیە بەشێكی بازاڕی قەیسەری هەولێر پێكهێنابوو، بەڵام ئەوانیش بە گواستنەوەیان بۆ ناوچە پیشەسازییەكان بوونیان لەو بازاڕە نەما.\nفارس هادی یەكێك پیشەوەرە كۆنەكانی ئاسەنگەری بۆ كوردستانی نوێ وتی: لەگەڵ گۆڕانكارییەكانی سەردەم و پێداویستی خەڵكی وایكردوە زۆربەی ئەو پێداویستیانەی پێشتر لە بازاڕی قەیسەری لە ئاسن و پلێت و تەنەكە دروست دەكرا ئێستا لەدەرەوە هاوردەدەكرێن ، زۆرجار ئەوەی هاوردە دەكرێ هەرزان تر دەوەستێ لە بەرهەم و كاری دەستی ناوخۆ، بۆیە ئەوەی ئێمە ناتوانێ كێبڕكی بەرهەمی هاوردە بكات ، ئەمەش بۆ كەمتەرخەمی حكومەت دەگەڕێتەوە كە نەیتوانیوە ئاستێك بۆ بەرهەمی دەرەوە دابنێت.\nوتیشی: لەناوچونی كەرتی پیشەسازی كاریگەری خراپی لەسەر ئابووری وڵات هەیە ، لەلایەك پارەیەكی زۆر دەچێتە دەرەوە، لەلایەكی تر خەڵكێكی زۆر بێكار دەبن و ناتوانن سوود لە توانا و بەهرەكانیان ببین، ئەمەش وایكردوە خەڵكی زیاتر روو لە دامەزراندن و موچەخۆری بكات.\nئەو پیشەوەرە پێشیوایە ئەگەر ئەم رەوشە بەردەوام بێت پیشە و كارە دەستیەكانی هەولێر بەیەكجاری لەو بازاڕە لەناو دەچێت و هەموو دەبێتە بازارگانی، ئەمەش خواستی ئێمە نیە، چونكە دوا رۆژی نەوەكانی داهاتوو لە پیشەسازی و پیشت بەستن بە بەرهەماكانی ناوخۆدایە، بەڵام ئەوەی دەیبینین بە پێچەوانەوە ئاراستەكە بەرەو هاوردەكردنی بەرهەمەكانی دەرەوەیە.\nبەرگدووری پیشەیەكی دیكەیە لەبازاڕی قەیسەری هەولێر تاكو ئێستاش ماوەتەوە ، سابیر خەیات ماوەی زیاتر لە سی ساڵە خەریكی ئەو پیشەیەیە دەڵێ: راستە ئەو پیشەیەش رووی لە كزیكردوە، بەڵام بەراورد بە پیشەكانی دیكە بەرگدووری لەوانی تر زیاتر لە بازاڕی قیسەری ماوەتەوە ، ئەمەش بەهۆی پاكوخاوێنی پیشەكە و بەردەوامی داواكاری خەڵكە، راستە لە شوێنەكانی تر بەرگدووری هەیە، بەڵام ئەوەی بازاڕی قەیسەری تایبەتمەندی خۆی هەیە و زۆربەی وەستا شارەزا و بەئەزمونەكان لەو بازاڕەن.\nوتیشی: پێشتر بازاڕی قەیسەری بەسەر پیشەوەران دابەشبوون، وەك زێڕنگر و بەرگدوور و دارتاش و ئاسەنگەر و پەڕەچی و چەندین كاری دەستی دیكە، بەڵام ئێستا بەهۆی كرانەوەی سنورەكان بەبێ سانسۆر، پیشەكانی بازاڕی قەیسەری لەپەنجەی دەست دەژمێردرێن، ئەمەش وایكردوە بازاڕەكە لە ناوەندێكی پیشەسازی ببێتە بازارێكی بازارگانی و ساخكردنەوەی كەلوپەلی هاوردە كە زۆربەیان بەكوالیتی نزم و خراپ بەسەركڕیاران ساغ دەكرێتەوە.\nهەر لە بازاڕی قەیسەر هەولێر پیشەی پەرچی و شوێنی دروستكردنی پێداویستەكانی نوستن وەك دۆشەك و لێفە هەن.\n، كە بەحەلاجەكان ناسراون، بەڵام ئەویش بەرەو كەمی دەچێت، وەستا یونس كەریم ماوەیەكی زۆرە لە بازاڕی قەیسەری هەولێر كاری پەڕەچیكردوە پێیوتین: ئەو پیشەیەی ئێمەش هاوشێوەی پیشەكانی تر بەرەو نەمان دەچێت، چونكە خەڵكی زیاتر روویان لە لێفە و دۆشكی بیانی و هاوردەكراو دەكەن و كەمتر داوای دروستكردن دەكەن، ئەمەش وایكردوە نەتوانین بەردەوامبین لەسەر پیشەكەی خۆمان.\nراشیگەیاند: هەر ئەمەش وایكردووە ماوەیەكە دوكانەكانمان بكەینە بازرگانی دۆشەك و لیفە و بالیفی هاوردە، بەمەش بازاڕمان زیاترە و كەمترین پارەی شاكرد و كارمەند دەدەین، بەڵام ئەوە حەز و خواستی ئێمە نیە، چونكە دەمانویست لەسەر پیشەكەی خۆمان بەردەوام بین، چونكە لەلایەك بەرهەمی ناوخۆ زۆر باشترە، لەلایكی تر ئێمە چێژمان لەدروستكردنی ئەو بەرهەمانە وەردەگرت و زیاتر چاڵاكبووین لەكاركردن، خەڵكێكیش لەلای ئێمە دەبووە خاوەنكاری خۆی.


کوردی Archives - Page 21 of 26 - کۆمەڵەی زەحمەتکێشانی کوردستان\nئەمساڵیش لەسەراسەری جیهان میتنگ‌و رێوڕەسمەكانی رۆژی جیهانیی ژن بەڕێوەدەچێت. هەڵسوڕاوان‌و رێكخراوەكانی ژنان، خەڵكی ئازادیخواز‌و هەموو حیزب لایەنە پێشكەوتنخوازەكان بۆ رێزگرتن لەم رۆژە‌و جێگیركردنی یەكسانیی ژن‌و پیاو لەهەموو بوارە كۆمەڵایەتی، س…\nhttps://www.komala.com/wp-content/uploads/2015/03/8saitmarch.jpg 506 700 عەتا https://www.komala.com/wp-content/uploads/2014/03/logo.png عەتا2015-03-07 22:17:322015-03-07 22:17:32راگەیاندنی كۆمەڵە: پیرۆز بێت 8ی مارس رۆژی جیهانیی ژن\nدوو رۆژ لەوە پێش هێزێکی ئاسایش بە بڕیاری دادوەری دادگای کۆیە، لەسەر کێشەیەکی کۆمەڵایەتی، هێرشیان بردە سەر بنکەیەکی حیزبی دێمۆکراتی کوردستانی ئێران لە کۆیە. ئێمە ئەم بڕیاڕەی دادوەری کۆیە بە نادروست و دور لە حورمەتی سیاسی بۆ حیزبەکانی ڕۆژهەڵات…\nمامۆستایانی قوتابخانەكانی ئێران بۆ دەربڕینی ناڕەزایی بە بارودۆخی كار، كەمیی حەقدەست‌و ئەو بێ مافییانەی بەرامبەریان دەكرێت‌و، بۆ دەستبەركردنی داخوازییەكانیان مانگرتنێكی سەراسەرییان دەست پێكرد. ناڕەزایی‌و مانگرتنی مامۆستایانی قوتابخانە‌و خوێ…


فێستیڤاڵی خلیسكێنەی سەر بەفر لە پێنجوێن سەركەوتو بوە؟\nبە سەرپەرشتی بەڕێوەبەرایەتی گشتی گەشتوگوزاری سلێمانی و سەنتەری پەرەپێدانی گەنجانی پێنجوێن، بە سپۆنسەری دەزگای مرۆیی مام، رۆژی چوارشەممە 5-2-2020 فێستیڤاڵی هەفتەی سپی تایبەت بە خلیسكانی سەر بەفر لە پێنجوێن دەستیپێكرد.\nلە فێستیڤاڵەكەدا وەرزشوانانی چەندین یانە بەشدارن، كە خۆی لە 20 یاریزانی سەرەكیدا دەبینێتەوە بۆ نمایش و دواتریش لە زانكۆ و پەیمانگاكان و گەشتیارێكی زۆر بەشدارن لە فێستیڤاڵی خلیسكێنەدا.\nلەوبارەیەوە مەریوان فەرەج سەرۆكی یانەی وەرزشی پێنجوێن و راهێنەری خلیسكێنە لەلێدوانێكدا بۆ ئاژانسی ئەنادۆڵ ئاماژەی بەوەداوە، 20 یاریزانی تایبەت بە خلیسكان لەسەر بەفر بەشدارن لە فێستیڤاڵەكەدا، تیمەكانی تری وەرزشوانان لە زانكۆ و پەیمانگاكان و گەشتیارانیش ئامادەی دەبن.\nئەو راهێنەرە باس لە گرنگی وەرزشەكە و ئەو جۆرە فێستیڤاڵانە دەكات بۆ شاری پێنجوێن بەتایبەت لەبواری راكێشانی گەشتیار و پەرەپێدانی وەرزشی خلیسكێنەدا و دەڵێت "ئەم فێستیڤاڵە زۆر گرنگە لەڕووی راكێشانی گەشتیار و پەرەپێدانی وەرزشەوە، بەڵام بەداخەوە كەموكورتیەكی زۆرمان هەبووە لە رووی دابینكردنی تەواوی كەلوپەلەكان بۆیە نەتوانراوە وەك پێویست وەرزشوان ئامادەی فێستیڤاڵەكە ببن، بۆیە داوا لە حكومەت دەكەین بۆ ساڵانی داهاتوو، كەلوپەلی وەرزشی پێویستمان بۆ دابین بكەن".\nیەكێك لە وەرزشوانە بەشداربووەكان كوڕێكە بەناوی شەنكار عەلی، ئەو ماوەی شەش ساڵە سەرقاڵی وەرزشی خلیسكێنەیە لەسەر بەفر، باس لەوە دەكات هەموو ساڵێك بەشداری كردووە لە فێستیڤاڵەكانی پێنجوێندا و دەڵێت "هەموو ساڵێك بەشداری لەم فێستیڤاڵەدا دەكەم، وەرزشێكی زۆر خۆشە چێژێكی تایبەتی هەیە، بۆ من و هەموو ئەوانەشی بەشداری تێدا دەكەن. ئەمە شەشەمین فێستیڤاڵە كە لە پێنجوێن ئەنجام دەدرێت، بەخۆشحاڵیەوە بەشداریمان تێداكردوە، كەشێكی زۆر خۆشە، هیوادارم پەرەی زیاتر بدرێت بەم وەرزشە و بەم فێستیڤاڵە".\nخوێندكارانی زانكۆ و پەیمانگاكان و گەشتیارانیش لە منداڵ و گەنج و پیر بەشێكی تری ئامادەبوانی فێستیڤاڵەكە بوون، ئەوانیش بەشێوازی خۆیان بەبێ كەلوپەلی وەرزشی سەرقاڵی خلیسكێنە و شەڕەتۆپەڵ بوون، كەشێكی خۆش و سەرنجڕاكێشی بۆ گەشتیاران خوڵقاندبوو.\nوەك هۆژان حەسەن خوێندكارێكی زانكۆیە و دەڵێت ئەوان لە زانكۆی سلێمانیەوە چون بۆ بەشداریكردن لەو فێستیڤاڵەدا. ناوبراو لەكاتی سەرقاڵبوونی لەگەڵ هاوڕێكانیدا بە شەڕەتۆپەڵ و خلیسكێنەوە وتی "خۆشحاڵین چالاكییەكی لەو چەشنە لە هەرێمی كوردستاندا هاوشێوەی وڵاتانی دەرەوە ئەنجامدەدرێت، بەتایبەت كە كەشوهەوا و جوگرافیای پێنجوێن لەبارە بۆ ئەو جۆرە وەرزشە، كەشێكی زۆر خۆش و تایبەت دروستدەكات، هیوادارین خزمەتی زیاتر بەو جۆرە وەرزشە بكرێت و فراوان بكرێت بۆ ساڵانی داهاتوو. چونكە سەرچاوەیەكی سەرەكی راكێشانی گەشتیاری زستانەیە".\nئەمە شەشەمین فێستیڤاڵی خلیسكێنەیە، كە لە پێنجوێن ئەنجامدەدرێت، بڕیارە بۆ یەك هەفتە بەردەوام بێت. لە شاری پێنجوێن لەسەر رێگای گوندی كانی سێف- ی پێنجوێن لە پشت گۆڕستانی راوكان رێكخراوە.\nپێنجوێن یەكێكە لە شارۆچكە دێرینەكانی هەرێمی كوردستان، ئەم شارۆچكەیە لە كۆمەڵێك چیا و گردۆڵكە پێكهاتووە ، دەكەوێتە سەر هێڵی درێژیی 46 پلەی خۆرهەڵات و هێڵی پانیی 35.9 پلەی باكووری هێڵی كەمەرەیی و 96 كیلۆمەتر باكووری خۆرهەڵاتی شاری سلێمانی، 1317 مەتر لە ئاستی دەریاوە بەرزە، تێكڕای باران لە ساڵێكدا لە پێنجوێن 900 میلیمەترە. رووبەری سەرجەم قەزای پێنجوێن بریتییە لە 1129 كیلۆمەتری چوارگۆشە و ناوچەیەكی سەختە و پلەكانی گەرما لە زستاندا زۆرجار بۆ ژێر سفر دادەبەزێت. بەو هۆیەوە كەشوهەواو جوگرافیایەكی لەباری هەیە بۆ وەرزشەكانی تایبەت بە بەفر.


ئایە معجیزە ئەفسانەیە!؟\nبەشی چوارەم: موعجیزە ئەفسانەیە!\nموعجیزە نیشانەیەک بووە لە نیشانەکانی خودا کە لەسەر دەستی پێغەمبەران ئەنجام دراوە تاوەکو بۆ خەڵکی بێباوەڕ بسەلمێنێت کە پێغەمبەری خودایە، یاخود بۆئەوەی باوەڕداران زیاتر باوەڕیان پتەوبێت یان بۆ ڕزگارکردن بووە لەدەستی بێباوەڕان (وەک لە قورئان و فەرموودەدا باس کراوە وردەکاری چۆنیەتی ڕووداوەکان، کە لێرە پێویست نییە باسیان بکەین، ئەوەی گرنگە چەمکی موعجیزە و سروشتی ڕووداوەکەیە).\nئەگەر سەیری قورئان بکەین هەروەک چۆن باسی سروشت و دیاردە سروشتییەکان دەکات بە ئایەت ناویان دەبات بەهەمان شێوە موعجیزەشی بە ئایەت ناوبردووە، واتە موعجیزە و سروشتی لە یەک ئاست داناوە!\nلەوانەیە زۆرجار ڕەخنە بگیرێت و بگوترێت موعجیزە ئەفسانەیە و ناچێتە ئەقلەوە و شکاندنی یاسای سروشتییە و لۆژیکی نییە...هتد، کە ئەمەش هەمووی بەهۆی سەکردنێکی ڕووکەشیانەیە،لێرەدا هەوڵ دەدەم بەشێوەیەکی فەلسەفی و زانستی ئەو بابەتە ڕوونبکەمەوە.\nیاسای هۆکاری کەبیتییە لە بوونی هۆکار و ڕووداو(Cause & Effect) بۆنموونە: ئاگر(کە هۆکارە) سوتێنەرە و سوتانیش بریتییە لە (ڕووداو)، ئێمە هەموومان پێمان وایە کە ئاگر دەبێتە هۆی سوتان واتە ئاگر هۆکارە و سوتانیش ڕووداوە، بەڵام زانا و فەیلەسویی ئیسلامی (ئیمامی غەزالی)(١) لەم بابەتەدا تێڕوانینێکی جیاوازی هەیە بۆ ڕوونکردنەوەی ئەمە و دەڵێت: ئاگر هۆکاری سوتان نییە، بەڵکو ئاگر و سوتان لەگەڵ یەکدا ڕوودەدن و یاخود لەگەڵ بوونی ئاگر سوتان ڕوودەدات، بۆیە ئێمە پێمان وایە کە ئاگر هۆکاری سوتانە، بەڵکو ئەو دەڵێت خودا بەدیهێنەری هۆکار و ڕووداوە بەبەردەوامی (واتە ئەو بەردەوامی بە ڕووداوەکان دەدەات و دروستیان دەکات لەسەر ئەو شێوەی کە هەیە، ئەمە خودایە لەگەڵ بوونی ئاگر سوتانیش دروست دەکات، نەک ئاگر هۆکاری سوتان بێت) کە ئەمە تیۆری بەدیهێنانی بەردەوامی پێدەگوترێت، ئەو زانا و فەیلەسوف ئیسلامیانەی لەسەر ئەم تیۆرەن پێیان وایە خودا بەردەوام بەدیهێنەرە و نەوەستاوە، تەنها بزوێنەری یەکەمی نییە کە گەردوونی هێنابێتە بوون ئیتر گەردوون خۆی بچێت بەڕێوە، بەڵکو خۆی بەڕێوەی دەبات و بەردەوام هۆکار و ڕووداو بەدیدەهێنێت.\nبۆیە ئیمامی غەزالی بڕوای بە (الحتمیە اللاسببیە) هەیە، واتە ڕووداوەکان بەردەوام وەک خۆیان ڕوودەدەن و بەدوایەکدا دێن بەڵام هۆکاری یەکترنین، خودا هۆکاری بەردەوەم و بەدیهێنەری بەردەوامی ڕووداو و هۆکارەکانە، هەر بۆیە هەرکاتێک خودا ویستی لەسەربێت ئەوا ڕووداوی جیاواز بەدیدەهێنێت و موعجیزە دەخولقێنێت، بۆنموونە گۆچانەکەی پێغەمبەر موسا کە دەبوویە مار، خۆی بنچینەی ئەو گۆچانە خاکە و خۆڵی زەوییە، بەهەمان شێوە بنچینەی ماریش ئەم خاکەیە، بۆئەوەی ئەم دارە ببێتەوە بە خاک و شیببێتەوە و دواتر مارێک لەم خاک و خۆڵە دروستببێت کاتێکی زۆر زۆری پێویستە، بەڵام خودا دەتوانێت ئەم کاتە کورت بکاتەوە و خێرای بکات، بەمەش مار دەگۆڕێت بۆ گۆچان و گۆچانیش بۆ مار لە کاتێکی زۆر کەمدا!\nبەهەمان شێوە کاتێک پێغەمبەر (ابراهیم) خرایە نێو ئاگرەوە نەسوتا چونکە ئەمە خودایە سوتان بەدیدەهێنێت نەک ئاگر، هەر خۆشی دەتوانێت کە ڕێگربێت لە ڕوودانی سوتانەکە، بەڵام بۆیە ڕووداوەکان هەمیشە بەو شێوە لەدوای یەکتردا ڕوودەدەن (حتمی)ین، تاوەکو ئێمە لێیان تێبگەین و بتوانین پێشبینی ڕووداوەکان بکەین و بزانین لەداهاتوودا چی ڕوودەدات و بتوانین زانست بنیات بنێین، و بتوانی مامەڵەی لەگەڵدا بکەین، نەک هەر جار و ڕووداوەکان بەجۆرێک بن کە مرۆڤ توانای پێشبینی و تێگەیشتن و مامەڵە لەگەڵداکردنی نەبێت.\nهاوشێوەی ئیمامی غەزالی فەیلەسوفی ناودار دەیڤد هیوم(David hume)(٢) کە بێباوەڕبووە، دەڵێت: ڕووداو و هۆکار لەدوەی یەکتردا ڕوودەدەن و بەردەوام بەدوای یەکدادێن بۆیە ئێمە پێمان وایە هۆکاری یەکترن (بۆیە پێمان وایە ئاگر هۆکاری سوتانە، بەڵکو ئاگر و سوتان دوو ڕووداوی جیاوازن وتەنها بەدوای یەکدادێن)، ئەو دەڵێت دەکرێ هەمیشە ڕووداوەکان وەک خۆیان ڕوونەدەن و هەندێک جار جیاواز ڕووبدەن، ئێمە بەهۆی ئەزموونی ڕابردووە کە دەڵێین ڕووداوەکان هۆکاری یەکترن و عەقڵمان بۆی دروستکردووین هیچ هۆکارێکی تر نییە، چونکە هەرگیزیش نەچووین هەموو ڕووداوەکانی گەردوون تاقیبکەینەوە و بزانین ئایا هەر بەو شێوە ڕوودەدات کە تێگەیشتووین، بەڵگەیەگیش نییە بیسەلمێنێت کە هۆکاری یەکەم دەبێتە هۆی ڕووداوی دوای خۆی (ئاگر دەبێتە هۆی سوتان)، ئەو بڕوای وابوو ئەمانە هەمووی لەنێو هزر و هۆشی ئێمەدا بەو شێوەیەن و جیهانی دەرەوە جۆرێکی ترە.\nبۆیە دەڵێت ئەگەر کەسێک بێتە لام و بڵێت ئەگەر مانگت بۆ شەق بکەم بڕوام پێدەکەی کە ۱+۱=۳! ئەگەرچی ئەو بڕوا بە موعجیزە ناکات کە ڕوویدابێت، بەڵام ئەو ناڵێت مەحاڵە شەق بوونی مانگ لەسەر دەستی مرۆڤ، بەڵکو دەڵێت نەخێر ئەگەر مانگیش شەق بکات ۱+۱ هەرگیز ناکاتە ۳، (واتە بۆی هەیە ڕووداوە سروشتییەکان بگۆڕێن و هەمیشە وەک خۆیان ڕوونەدەن، بەڵام یاسا عەقڵییەکان یاخود لۆژیک نەگۆڕە (۱+۱ هەمیشە دەکاتە ۲، بەشێکی شتێک هەمیشە بچوکترە لە هەموو شتەکە بۆنموونە دەستی مرۆڤ کە بەشێکی لاشەیە هەمیشە بچوکترە لە هەموو لاشە، ناکرێت بەشێکی لاشە لە هەموو لاشەکە گەورەتربێت، من هەر منم ئەگەر ملیۆنان کەسی وەک من دورست بکرێت کەسیان نابن بەمن، ناکرێت لەیەککاتدا شتێک هەبێت و نەشبێت، یان دوو دژبەیەک کۆببنەوە لەهەمان کات و شوێندا ...هتد).\nئەگەر سەیری زانستی سەردەم بکەین بەتایبەت تیۆری (کوانتەم میکانیک) پێمان دەڵێت ڕووداوە سروشتییەکان ئەگەرین، واتە هەمیشە وەک خۆیان ڕوونادەن دەکرێت جارێک لە جارەکان شتێکی جیاواز ڕووبدات، دەکرێت مرۆڤێک بچێتە نێو ئاگر و نەسوتێت، یاخود وەک ڕیچارد داوکینز(Richard dawkins)(٣) دەڵێت دەکرێ مانگا بەیەک باز بچێتە سەر مانگ! دەی منیش دەڵێم نەک مانگا بەڵکو مرۆڤیش دەتوانێت بەیەک باز بگاتە سەر مانگ بەڕێگایەکی سروشتی، بەڵام ئەم ڕووداوە جیاوازانە ئەگەرێکی مەحاڵن واتە ئەگەری ڕوودانیان زۆر زۆر کەمە تەمەنی گەردوون بەشی ئەم چاوەڕوانییە ناکات کە ببینین ڕووبدات!\nلەهەمان کاتدا کوانتەم پرسیاری ئەوەمان بۆ دروستدەکات کە ڕووداوەکانی ماددە و بەردەوامی جووڵەی تەنۆلکەکان و یاسا سروشتییەکان چۆن بەڕێوە دەچن و ڕوودەدەن بۆ ناوەستن یان لانادەن لەو یاسایانە! ئێمە پێمان وایە خودایەک هەیە کە بەڕێوەبەر و چاودێریەتی ماددە دەجوڵێنێت و سروشت بەڕێوە دەبات و ماددە لەسەر یاساکان دەهێڵێتەوە، هەر ئەویش بە ڕێگایەکی سروشتی دەتوانێت ڕووداوی جیاواز بهێنێتە بوون و دەتوانێت ئەگەرە مەحاڵەکان بکات بە ڕێتێچوو و ڕووبدەن!\nلەکۆتاییدا ئێمە بۆیە موعجیزە بە سەرسوڕهێنەر دەبینین یان پێمان وایە عەقڵ قبوولی ناکات چونکە ڕووداوگەلێکی دەگمەنن، هەمان ئەو ڕووداو سروشتییەی کە بەردەوام دەیبینین گەر دەگمەن بووایە ئەوا سەرمان دەسوڕما و دەبوویە موعجیزە (بۆنموونە گەر بەردەوام تەنەکان لەجیاتی بۆ خوارەوە بێن بۆ سەرەوە بچوونایە ئەوا ڕووداێکی ئاسایی دەبوو ئەوکات، بەڵام گەر جارێک بمانبینیایە تەنێک بۆ خوارەوە دێت ئەوا سەرمان دەسوڕما چونکە ڕووداوی وا مەحال بووە لە هزری ئێمەدا و هەر لەگەڵ ڕووداوە ئاساییەکە ڕاهاتووین!)، ڕووناکی کە بەخێرایی ۳۰۰ هەزار کیلۆمەتر لە چرکەیەک دەڕوات تا ئێستا نازاندرێت هۆکار چییە و بۆ دەڕوات بەم شێوەیە! بەڵام چونکە سروشتییە و بەرچاوە ڕووداوەکە کەس سەری لێی نەسوڕماوە و هەر بیریشی لێ ناکەنەوە! مەگەر ئەمە موعجیزە نییە ئەم خێراییە زۆرە بەبێ بوونی هۆکارێکی ماددی ڕووبدات!\nناپلیۆن پۆناپارت(٤) دەڵێت: هێندەی ڕووداوە ئاساییەکان و ئەوانەی دەیبینین سەرسوڕهێنەر و موعجیزەن، هێندە موعجیزە سەرسوڕهێنەر نییە(؟).\nئەمە موعجیزە نییە تۆ شتێکت بەدەستەوەیە دەتوانی ئەم سەر و ئەم سەری زەوی پێ ببینی و قسە لەگەڵ کەسێ بکەی کە هەزاران کیلۆمەتر لێتەوە دوورە؟\nئەوە موعجیزە نییە کە تۆ دەستەکانت دەجوڵێنی و پەنجەکانت ڕێک ئەو شتەت بۆ دەکەن کە تۆدەتەوێ بەبێ ئەوەی بیر لە خودی دەست و پەنجەت بکەیەوە و بڵێی با فڵان جووڵەی پێ بکەم و بە فڵان شێوە بیهێنم و بیبەم و بەبێ ماندووبوون بە بیرکردنەوە لە جووڵەپێکردنیان؟ موعجیزە نییە چونکە ڕووداوگەلێکی بەرچاون، کاتێک تێدەفکری و ورد دەبیتەوە ئەوکات هەستی پێ دەکەی!\nلەکۆتاییدا موعجیزە شکاندنی یاسا سروشتییەکان نییە و نالۆژیکیش نییە، بەڵکو ڕووداوێکە دووبارە نییە کە وەک هەمیشە لەبەرچاومان ڕووبدات، یاخود دەکرێت بڵێین ڕووداوێکە لەتوانای سروشتدا نییە و ئەگەرێکی مەحاڵە ڕوودانی، بەڵام بگوێرەی عەقڵ و زانستیش ڕوودانی ئاساییە و ڕێتێچووە، دروستبوونی ئامێرێکی موبایل لە سروشتدا مەحاڵە بەڵام مرۆڤ لەنێو ئەم سروشتەدا ئەنجامی دەدات، ئەمە مانای وا نییە دروستکردنی موبایل شکاندنی یاسا سروشتییەکانە بەڵام موعجیزەشە بۆ سروشت و بۆ مرۆڤێکیش کە نەیدیوە، بۆیە موعجیزە ئەفسانە نییە و دژ بە عەقڵ نییە، بەڵکو لە ڕووی فەلسەفی و زانستیشەوە ڕێتێچووە، بۆیە لەکۆتاییدا ئەوەی پێی وایە ئەفسانەیە ئەوا تێنەگەیشتووە لەم بابەتە، وەک چۆن ڕووداوە سروشتیەکان بە ئایەت ناوبراون موعجیزەش بەهەمان شێوە!\n٭ سودم بینیوە لە زنجیرە بابەتی (سلسلة الغزالي الباحث عن الحقيقة).\n(۱) ئیمامی غەزالی: زانا و فەیلەسوفێکی ئیسلامییە نزیکی ۱۰۰۰ ساڵ لەمەوبەر ژیاوە، ناسراوە بە شافعی دووەم.\n(۲) دێڤد هیوم: مێژوونوس و فەیلەسوفێکی گەورەی خۆرئاواییە، فەلسەفەکەی کاریکردووتە سەر چەندین زانا و فەیلەسوفی بەناوبانگ لەوانە (ئیمانوێل کانت، کارل پۆپەر، بێرتراند ڕاسل، نوام چۆمسکی، چارلس داروین، ئەنیشتاین ...هتد).\n(۳) ڕیچارد داوکینز: پڕۆفیسۆری بایۆلۆجی لە زانکۆی ئۆکسفۆرد، یەکێکە لە ڕابەرانی هزری ماددیگەرایی(ئیلحاد)، خاوەنی کتێبی وەهمی خودا(the god delusion).\n(٤) ناپلیۆن پۆناپارت(۱۷٦۹-۱۸۲۱): سەرکردەیەکی فەڕەنسا بوو، پێگەیەکی بەرزی هەبووە لە سیاسەت و سەرخستنی فەڕەنسا لە چەندین جەنگدا، و کاریگەری لەسەر تەواوی لەوروپا هەبوو، گرنگیدەریشبووە بە زانست.


رێجیمی دەروونی بۆ ئافرەتان\nچوار شەممە, 22 ئاب 2012 08:42\nZKW: ئەوەی زانراوە لە بواری حەسانەوە‌و ئاسوودەیی جەستەی مرۆڤ، ئەوەیە كە مرۆڤ سیستەمێكی تەندروستی خواردن پەیڕەو بكات‌و هەندێ وەرزشی دیاریكراو ئەنجام بدات‌و كەمێك بحەسێتەوە‌و پشوو بدات، بەڵام ئەگەر گەیشتە ئەوەی مرۆڤ تووشی ماندوو بوون‌و داهێزرانێكی بەردەوام بوو، ئەوا بەو واتایە دێت، كە لە پشت ئەو شەكەتی‌و كفتبوونە بەردەوامەی كەسەكە، هۆكاری دەروونی هەن‌و پێویستە جۆرێكی نوێ لە رێجیم بگریـەبەر بۆ چارەسەری، كە ئەویش رێجیمی دەروونیە، ئەو چارەسەریە دەیگەینێتە ئاستێكی بەرزی تەندروستی‌و جوانی‌و حەسانەوەی دەروونی، جێی سەرنجیشە چەندە راستگۆیی‌و راشكاوی‌و روونی لە جێبەجێكردنی ئەو شێوە رێجیمە لەئارادا بێـت، هێندە زیاتر ئەنجامەكەی باشتر دەبێـت.\nتۆی ئافرەت رۆژێ بیرت لەو چارەسەریە كردۆتەوە؟ ئایا بنەماكانی دەزانی‌و شارەزاییت لە وردەكاری‌و هەنگاوەكانی هەیە؟ فەرموو با بەیەكەوە ئەو شێوە رێجیمە بناسین‌و هەوڵی جێبەجێكردنی بدەین، بۆ ئەوەی بگەینە بارێكی دەروونی تەندروستی بەردەوام.\n*ماندووم و هەست بە شەكەتیەكی زۆر دەكەم، بەڵام دەچمە لای هاوڕێكەم و پیرۆزبایی لێدەكەم:\nB- بیر لە كارەكە دەكەمەوە.\n* ناچار بوویت كارێك بكەیت، كە ئارەزووت نەدەكرد:\nB- كەمتر ڕوو دەدات.\nC- ئەنجامی نادەم.\n*هاوڕێیەكی داماو، ئەویتر تەڵاقدراو، سێیەمیشیان خەمسارد:\nA- رێگرێك نیە بۆ چاوپێكەوتنیان.\nB- دیداریان دوور‌و جیاوازە.\nC- لێیان دوور دەكەومەوە.\n*ئامانجەكەت دێنیتە پێش چاو:\nB- هەندێ جار.\n*مۆڵەت و پشووێكی كورتت لەبەر دەستە و دواتر دەگەڕێیتەوە سەركار:\nA- دەخەوم یان دەخوێنمەوە.\nB- سوودی لێوەردەگرم و دەرفەتەكە دەقۆزمەوە.\nC- پلانی بۆ دادەرێژم.\n*بە ئەزمونێكی شكستخواردووی پەیوەندیدار رەت بووم:\nA- بە دەگمەن.\nC- رێگرێك نییە.\n*ئایا تەندروستیت باشە:\nA- تۆزێك گرفتم هەن.\nB- بەردەوام نا.\n*ئەوەی لە گیرفانمدایە خەرجی دەكەم:\nA- بەردەوام دەستی پێوە دەگرم.\nB- بە دەگمەن دەستی پێوە دەگرم.\nC- رستەیەكە قەناعەتم پێی نییە.\n- ئەگەر زۆرینەی وەڵامەكانت لە گرووپی (A) بن، ئەوا زیادەڕۆیی دەكەیت.\nببوورە هاوڕێم، تۆ تا ئێستاش پاشماوەی رەفتار‌و ئاكارگەلێكت خستۆتە سەر شانت، كە لەگەڵ مرۆڤی سەردەم ناگونجێن، كاتی خۆت لەگەڵ هاوڕێ داماوەكانت بە فیڕۆ دەدەیت، كە هیوا‌و گەشبینیت تیایدا دەكوژن! دڵتەنگ دەبیت‌و لە رابردوودا دەژیت‌و زیادەڕۆیی دەكەیت‌و زیاتر لە پێویست مافی شتەكان دەدەیت‌و لەگەڵ یەكەم ئاستەنگ، كە دێتە رێگات تێكدەشكێیت، ئەو شێوە مامەڵە‌و بیركردنەوەیەشت ڕەنگدانەوەی بەسەر پلان‌و نەخشە ئایندەیەكانت دەبێت، لە روخساریشتدا دیار دەكەوێ، كە بارگرانیت بە خەم‌و ئیتر ئەو كاتانەی پێویستت پێیە خەندەكان فریات ناكەون‌و هەستكردن بە ڕەزامەندی‌و سەقامگیری دەروونیت لا دروست نابێـت و بەردەوام لە حاڵەتی دڵەڕاوكێدا دەمێنیتەوە.\nوەڵامەكەت دەڵێ: كاتەكانی دڵتەنگی و خەمۆكیت لە چركە ساتەكانی خۆشی\nزیاترن‌و روخسارەكانی سیمات گەورەتر لەو تەمەنە نیشانت دەدات، كە تێیدایت‌و وێستگە‌و كاروانی ژیانت بەرامبەر ئەو قوربانیانەی دەیدەیت پەكی دەكەوێت.\nئامۆژگاری ئێمە بۆ تۆ ئەوەیە، خێراكە ئەو بارە قوڕسەی بیركردنەوە چەوتەكانت لە شانتدا فڕێ بدە‌و گرنگی بە خودی خۆت‌و خواردنت بدە..، رێگە مەدە رابردوو باری شانت قوڕس بكات‌و لە نێوان خۆت‌و خودتدا، بڕیاری ئەوە بدە، كە چاوەڕێَی شتی زۆر لە ئەوانی تر مەكە، خودی خۆت بەو شتانە ئاسوودە بكە، كە دەیانبینی‌و گوێبیستیان دەبیت‌و بۆ ئاسوودەیی‌و خۆشی نوێ بگەڕێ، ئەگەر بۆ چەند چركەیەكیش بێت، بەڵام بە بەردەوامی و رۆژانە، دواتر لە ئاوێنە سەیری خۆت بكە، بۆت دەردەكەوێ كە سەرنج ڕاكێشتری‌و لە رووی دەروونی و جەستەیی جوانتر‌و رێك پۆشتر،خۆت دەبینی.\n- ئەگەر زۆرتری وەڵامەكانت لە گرووپی (B) بوون، ئەوا تۆ ئەوینداریت، لە كەسیەتیتدا زۆر لە راڕایی هەیە و لە زۆربەی هەڵوێستەكاندا لایەنە سۆزداریەكانت بەسەردا زاڵن، لەلات ئاساییە‌و سڵ لەوە ناكەیتەوە رەزامەندی خەڵك مسۆگەر بكەیت‌و هاموشۆیان بكەیت‌و لەگەڵیان رابێیت، سەرەڕای باوەڕو بێزاری و ناڕازی بوونت لەو كارەی دەیكەیت، كەچی شەرم دەكەیت بە ڕاشكاوی رەتی بكەیتەوە، یان بڵێیت، (نە)و هەمیشە بە ئەستەمی دەزانی بڕیاری گونجاو بدەیت، لات ئاساییە هاوڕێیەتی داماوەكان بكەیت، ئیدی جیاوازییەك نییە لەنێوان دڵتەنگیەكی بەردەوام بۆ لە دەستدانی كەسێكی خۆشەویست‌و ئازارێك لە شكستی\nپرۆژەیەكتدا بێدارت نەكاتەوە و پێت وا بێت بێ ئەوانە، دونیا و ژیان دەوەستێت.\nرێنمایی ئێمە بۆ تۆ بریتییە لە: رێجیمی دەروونی مایەی حەسانەوەی مرۆڤە، ئەویش لەوێدایە، كە رەفتارێك بكەیت لێی رازی بیت‌و بەخۆشی بەسەرتدا بشكێـتەوە، دەبێ پلان‌و پڕۆژەی پێشوەخت هەبێت‌و هاوسەنگی و میانەیەك لە نێوان پرۆژە و ئامانجەكان و شێوازی ژیانت هەبێـت، بە جۆرێك هەر كار و كەسە مافی خۆی بدەیتێ، بزانە كە ناخۆشی‌و دڵتەنگی كۆتایی هەیە‌و شكستیش كاتی خۆی لە لێپرسینەوە دەدزێت‌و وەردەگرێـت، تاكو بەردەوام بێت.\nئەگەر زۆرترینی وەڵامەكانیشت لە گرووپی (C) بوون، ئەوا تۆ خاوەنی بارێكی گونجاوی دەروونی‌و رێكوپێكی جەستەییت...\nلێرەوە پیرۆزبایی ئەو تەندروستیە دەروونیە باشە‌و ڕەچاوكردنی بنەماكانی رێجیمی دەروونیت لێدەكەم، چونكە تۆ كارێك دەكەیت كە هەست دەكەیت‌و پێت وایە، بەر لەهەمووشتێك ئاسوودەییت بۆ دێنێت، تۆ زۆر جوانی كە لە كاتی پێویستدا دەڵێیت (نە) و لەو كەسانە دوور دەكەویتەوە، كە خراپن‌و زیانت پێدەگەیەنن‌و ئەوانە هەڵدەبژێری كە باشن‌و شتیان لێ فێر دەبیت، ئەوانەی لەگەڵت دان و هاوكارتن لە بڕیاری دروستدا، لەبەر ئەوەی ئەو كارە جۆرێك لە ڕەزامەندی‌و ئاسوودەیی دەروونیت پێدەبەخشێ.\nرێنماییمان بۆت ئەوەیە، دەست بە ئاسوودەیی‌و خۆشی‌و بەختەروەری‌و رێكیی هاوسەنگی دەروونیتەوە بگرە، وەك چۆن گرنگی بە رێكی‌و تەندروستی جەستەییت دەدەیت.\nهەر لەو گۆشەنیگایەشەوە (10) هەنگاوت دەخەینە بەردەم، تاكو بەردەوام لە بارێكی گونجاو‌و هاوسەنگ‌و رێكیی دەروونیدا بیـت:\n- رێگە نەدەیت رابردوو لەگەڵ خۆی راپێچت بكات.\n- چاوەڕێی زۆر لە خەڵك مەكە.\n- بوار مەدە شكست لە ورە‌و بڕوا و متمانەت كەم بكاتەوە.\n- ئامانج و خەونەكانت بە شێوازی ژیانتەوە گرێ بدە.\n- بایەخ بە قژ‌و سیما‌و كێشەكەت بدە‌و پارێزگاری كات بكە.\n- ماف بدە كار‌و شتە بچووكە جوانەكان.\n- بەردەوام لە میانی پشوودان و حەسانەوە خۆشییەك بدە دەروونت.\n- چیتر خۆت‌و خەون‌و توانا‌و هەڵەكانت بۆ ئاسوودەیی خەڵك تەرخان مەكە.\n- دۆستایەتی و هامووشۆی خەڵكی باش بكە.\n- ژیان جوانە‌و چێژ لە ساتەكانی وەرگرە.


ئایا پیاو دەتوانێت مەڕێك یان بزنێك بكات بە قوربانى بۆ خاو خێزانى؟: ماڵپەڕی وەڵامەکان\nحەج و عومرەقوربانى كردنئایا پیاو دەتوانێت مەڕێك یان بزنێك بكات بە قوربانى بۆ خاو خێزانى؟\nئایا پیاو دەتوانێت مەڕێك یان بزنێك بكات بە قوربانى بۆ خاو خێزانى؟\nقال ابن القيم: (وَكَانَ مِنْ هَدْيِهِ (صلى الله عليه وسلم): أَنَّ الشّاةَ تُجْزِئُ عَنْ الرّجُلِ وَعَنْ أَهْلِ بَيْتِهِ، وَلَوْ كَثُرَ عَدَدُهُمْ) زاد الـمعاد: (2 / 323).\nواتە: لە ڕێنمای و فەرموودەكانی پێغەمبەردا (صلى الله عليه وسلم) وابووە كەوا: (مەڕێك یان بزنێك) دروستە لە جیاتی پیاوێك خۆی و خێزانی و منداڵەكانی بكرێتە قوربانی، هەرچەندە ژمارەیان زۆریش بێت.\nعَنْ عَطَاءِ بْنِ يَسَارٍ قَالَ سَأَلْتُ أَبَا أَيُّوبَ الأَنْصَاڕيَّ (صلى الله عليه وسلم) كَيْفَ كَانَتِ الضَّحَايَا فِيكُمْ عَلَى عَهْدِ رَسُولِ اللَّهِ (صلى الله عليه وسلم) ؟ قَالَ: ((كَانَ الرَّجُلُ فِي عَهْدِ النَّبِيِّ (صلى الله عليه وسلم) يُضَحِّي بِالشَّاةِ عَنْهُ وَعَنْ أَهْلِ بَيْتِهِ، فَيَأْكُلُونَ وَيُطْعِمُونَ، ثُمَّ تَبَاهَى النَّاسُ فَصَارَ كَمَا تَرَى)) صحيح سنن الترمذي رقم: (1505)، وصحيح سنن ابن ماجه رقم: (2563).\nواتە: پرسیارم كرد لە (أبو أیوب الأنصاری): قوربانی ئەنجام دان چۆن بوو لە سەردەمی پێغەمبەردا (صلى الله عليه وسلم) ؟ فەرمووی: لە سەردەمی پێغەمبەردا (صلى الله عليه وسلم) پیاو ئاژەڵێكی (مەڕێك یان بزنێك)ی دەكرد بە قوربانی بۆ خۆی و خێزانی و منداڵەكانی، وە خۆیان لێان دەخوارد و لێشیان دەدا بە خەڵك بۆ خواردنی، ئەنجا خەڵك دوای ئەو سەردەمە دەستیان دایە شانازی وەك دەیبینی.\n[ئەم پرسیار و وەڵامە لە كتێبی (چۆنێتى قوربانى كردن لەسەر دەمى پێغەمبەردا صلى الله عليه وسلم) وەرگیراوە لە نوسنی مامۆستا محمد عبدالرحمن]\nقوربانى به چى ده‌كرێت و ته‌مه‌نى قوربانى ئەبێ چەند بێ؟ ناوهێنانى خاوەن قوربانى لە لایەن قەصابەوە لە کاتى سەربڕینى حەیوان پێناسە و حوكمی قوربانی كردن لەشەرعدا كاتی سەربڕینی قوربانی فەزڵ و گەورەیی قوربانی كردن چیە؟\nسەردان: ٢,٢١٥ بەش: قوربانى كردن\nپرسیاری دواتردروست نییە قەصاب كرێ‌ی سەر بڕینەكەی لە قوربانییەكە پێ بدرێـتپرسیاری پێشترڕێگر و بەربەستەكانی نەكردنی قوربانی چین؟\nچوار شەممە ٥ / ربيع الأوّل / ١٤٤٢ ٢١ / تشرینی یەکەم / ٢٠٢٠


لایەنێكی قورئان كە كەمترین تیشكی زانستیی خراوەتە سەر و لە بیری ئیسلامیی نوێیشدا توشی زۆرترین تەم‌ومژاویكردن (تعتیم) بوەتەوە، ئەو لایەنەیە كە دەكرێت پێی بڵێین (كۆسمۆگۆنیا) ی قورئان یان (تیۆریی خەلق) لە قورئاندا، واتە باسی پەیدابونی بونەوەر و گەردون یان ـ بە گوزارشی ئایینی ـ (خولقاندنی بونەوەر)، كە بۆ هەمو ئایینێك بناغەی باوەڕە و بابەتی گرنگترین و بناغەییترین ئەفسانەی ئایینەكانە و لە هەمان كاتدا بابەتی سەرەكیی فەلسەفەی كلاسیك و ئامانجێكی سەرەكیی زانست بەتایبەتی گەردونناسیە.\nدەمێكە بە نیازی لێكۆڵینەوەیەكم لەسەر وێنەی گەردون لە قورئاندا و (گەردونناسیی قورئان)، بە ناوی (كۆسمۆلۆجیای قورئان) و ناوبەناو كاریشم تێدا كردوە، بەڵام هێشتا توێژینەوەیەكی پڕاوپڕم لەسەر نەنوسیوە، هەرچەند كەرەستەكەم دەمێكە ئامادەیە..\nبابەتەكە بەو شێوەیەی نەخشەم بۆ كێشاوە سێ بەشە بەپێی بەشەكانی كۆسمۆلۆجیا (گەردونناسی):\n1. (كۆسمۆگۆنیا) ی قورئان، واتە باسی (پەیدابون) و هاتنەكایەی گەردون و بنچینەی بونەوەر. وشەی (كۆسمۆگۆنیا) Cosmogony لە (كۆسمۆگۆنیا) κοσμογονία ی گریكیەوە هاتوە، كە ئەمەش لە بنەڕەتدا دو بەشە: ا. (كۆسمۆس) κόσμος واتە بونەوەر (گەردون)، ب. (گۆنۆس) γόνος واتە دروستبون، یان ڕیشەیەك بە شێوەی (گیگنۆمای) γίγνομαι یان (گێگۆنا) γέγονα، كە ئەم ڕیشەیە بە واتای (لەدایكبون) و (هاتنەبون) ـە. بەم شێوەیەش زاراوەكە واتە (هاتنەبونی گەردون).\nبێ گومان لە قورئاندا (كۆسمۆگۆنیا) یەكی تەواو هەیە و قورئان تیۆرییەكی خەلقی تایبەت بە خۆی هەیە، بەڵام كێشەكەی ئەوەیە دەقەكە لە هیچ شوێنێكدا بەیەكبینەیی و تێروتەسەلی لێی نەدواوە و بە یەك شێوەی یەكگرتو و لە یەك شوێندا داینەڕشتوە، بەڵكو بە پەرت‌وبڵاوی و لێرەولەوێ بە ئاماژەی كورتبڕ و هەر جارەی بە بایەخدان بە لایەنێكی بابەتەكە باسی دروستبونی گەردون و خولقاندنی لەلایەن خواوەندەوە دەكات و كۆسمۆگۆنیای خۆی دادەڕێژێت، ئەمەش وای كردوە قورئان وەكو تەوڕات (كتێبی خولقاندن) نەبێت و لە یەك شوێندا بەیەكبینەیی (تیۆریی خەلق) ی خۆی ڕون نەكاتەوە، و ئەمەش سەر بكێشێت بۆ ئەوەی وێنەكە لە قورئاندا ڕۆشن نەبێت و ئاماژەی جیاواز و ناهەماهەنگی هەبێت بۆ بابەتەكە كە پێویستیی بە یەكخستن هەیە..\nهەر بۆیەش تا ئێستا كۆسمۆگۆنیای قورئان ـ لای پسپۆڕانی نوێی بەراوردی ئایینەكان نەبێت ـ ڕون نیە و تیشكی پێویستی نەخراوەتە سەر و تا ڕادەیەكی زۆر پشتگوێ خراوە، بەتایبەتی لە خودی بیری ئیسلامیدا و لای بیرمەند و توێژەرە موسوڵمانەكان خۆیان.. بۆیە تا ئێستا هیچیان نەیانتوانیوە یەك تیۆریی یەكگرتو و پێكەوەبەسراوی خەلق لە ئاماژەكانی قورئان گەڵاڵە بكەن، و دەتوانم بڵێم هەر نەچون بەلای ئەو بابەتەدا و ئەو بیرەیان نەكردوەتەوە، ئەوەش ـ سەرباری پەرت‌وبڵاوی ئاماژە قورئانیەكان سەبارەت بە بابەتەكە ـ چەند هۆكارێكی هەیە: لەوانە ئەوەیە ڕەگەزەكانی كۆسمۆگۆنیای قورئان پەیوەندیی ڕاستەوخۆیان بە كۆسمۆلۆجیا و كۆسمۆگۆنیای كلاسیك و ئەفسانەكان و ئایینە كۆنەكانەوە هەیە و خزمایەتییان لەگەڵا زانستی نوێ نیە، لەبەر ئەوە بابەتەكە بۆ بیری ئیسلامیی نوێ زۆر هەستیارە و بیرمەند و توێژەرە ئیسلامیەكان خۆیان لە قەرەی نادەن، بۆ نمونە یەكەم بڕگەی كۆسمۆگۆنیا قورئانیەكە بریتیە لە (بونی ئاو پێش خەلقی ئاسمان و زەوی) كە ئەمە بیرۆكەیەی قورئانیی هاوبەشە لەگەڵا ئەفسانەكان و بەتەواوی نامۆیە بە گەردونناسیی نوێ.. بۆیە بیرمەندێكی ئیسلامیی هاوچەرخ ناتوانێت باس لە ئاوێك بكات پێش دروستبونی گەردون لە كاتێكدا ئەو گەردونی قورئان بە هەمان گەردونی گەردونناسیی نوێ بەراورد و ڕاڤە دەكات.. كێ دەتوانێت باس لە گەردیلەی هایدرۆجێنیش بكات پێش دروستبونی گەردون چ جای ئاو؟!! بەڵكو ناكرێت باس لە بونی گەردیلەیەك بەڵكو ئێلیكترۆن و تەنۆلكە بچوكەكانی تریش بكرێت! بەڵكو ناكرێت باس لە بونی كات و شوێنیش بكرێت پێش دروستبونی گەردون.\nلەبەر ئەوانە نوسەرە ئیسلامیەكان ناچن بەلای باسی ئەم (ئاو) ەدا كە بەپێی دەقی قورئان پێش (گەردونی قورئان) واتە پێش (ئاسمان و زەوی) هەبوە و بنەڕەتی خەلقی ئەو گەردونەیشە. هەر بۆیە بەتەواوی خۆیان بێئاگا دەكەن لەو دەقە قورئانیەی باسی ئەو ئاوە دەكات [واتە ئایەتی: "وكان عرشه علی الما‌ء " (هود: 7)] و ئەگەریش ڕوبەڕو بكرێنەوە لەگەڵا پرسیاری ئەو بابەتە ئاڵۆزەدا بەوە خۆیان لە بوار دەپەڕێننەوە كە ئەو دەقە دەقێكی ئاڵۆزاو (متشابه) و باسی باوەڕێكی میتافیزیایی (غیبی) دەكات بەو پێیە دەقەكە باس لە (عەرش) دەكات! كە لە قورئاندا بەدواداچونی ئەم دەقە قورئانیە ئاڵۆزاوانە بە نیشانەی لاوازیی باوەڕ و بونی گومان و مەبەستی خراپ دانراوە (ال عمران: 3). بە هەمان شێوە بیرۆكەی (ئاسمان و زەویی یەكپارچە) و ئینجا جیاكردنەوەی ئەو یەكپارچەیە بۆ دو پارچەی (ئاسمان) و (زەوی) ـ لە قورئاندا؛ بە هەمان شێوە بیری ئیسلامیی نوێ بەتەواوی خۆی لـێ بێئاگا دەكات و تەم‌ومژاوییشی دەكات و بەڵكو دەیگۆڕێت و لە ڕێگەی لێكدانەوەیەكی بەناو زانستیەوە بۆ دەقەكە كۆتایی پێ دەهێنێت و بیرۆكەیەكی زانستیی نوێ دەخاتە جێگەی كە بریتیە لە تیۆریی (تەقینەوەی گەورە).\nبەم شێوەیە بیری ئیسلامیی نوێ زۆربەی ئاماژە قورئانیەكانی تایبەت بە كۆسمۆگۆنیا قورئانیەكە پشتگوێ دەخات و تەم‌ومژاوییان دەكات و بەڵكو دەیانگۆڕێت و دەقەكە دەكات بە تەنها قاڵبێك كە نوسەرە ئیسلامیەكان خۆیان بە بیرۆكەیەكی تازە پڕی دەكەنەوە. ئەمەش هۆكارەكەی ـ وەكو وتم ـ دەگەڕێتەوە بۆ پەرت‌وبڵاوی ئاماژە و ڕونكردنەوە قورئانیەكان و ئینجا نامۆیی كۆسمۆگۆنیا قورئانیەكە بە بیری نوێ و زانستی نوێ، ئینجا میتۆدی باوەڕدارانەش میتۆدی بێلایەنانە نیە و ئەوەی بەو میتۆدە ڕاڤەی دەقی ئایینی دەكات ناتوانێت خۆی لە بیرۆكەی دەقەكە سەربەخۆ بكات و واتایەك لە دەقەكە چاوەڕێ بكات كە خۆی باوەڕی پێی نەبێت بۆیە دەكەوێتە تێكەڵكردنی فەزای دەقەكە لەگەڵا فەزای فیكریی خۆی و ئەوەی خۆی بیری لـێ دەكاتەوە دەیسەپێنێت بەسەر دەقەكەشدا و دەقەكە دەكاتە قاڵبێك و هەڵگرێك بۆ بیرۆكەی نوێی خۆی.\n2. (كۆسمۆگرافیا) ی قورئان، واتە وەسفی گەردون و باسی دیمەنەكانی سیستەمە گەردونیەكەی ئێستا. ئەو ئاماژانەی قورئان كە دەچنە ئەم خانەیەوە وەسفی ڕواڵەتی دیمەنەكانی گەردون و بونەوەر دەكەن، ئەویش تەنها ئەو بونەوەرەی كە مرۆڤ دەیبینێت و لە چاوی مرۆڤەوە دیارە، ئەمەش ژینگەی مرۆڤ و ئەوەی لەو ژینگەیەوە دیارە دەگرێتەوە. زۆربەی ئاماژە قورئانیەكانی بواری كۆسمۆلۆجیا لەم بابەتەن، كە قورئان بە ناونیشانی نیشانەكانی خۆا و شوێنەوارەكانی دەسەڵاتی خوا ئاماژە بۆ دیاردە سروشتیەكان و سیستەمە گەردونیەكە دەكات.\n3. (كۆتاییهاتنی گەردون) لە قورئاندا، یان (ئێسكاتۆلۆجیا) (أخرویات) ی قورئان. واتە باسی ڕوداوەكانی تێكچونی بونەوەر و ڕوخانی سیستەمە گەردونیەكە و كۆتاییهاتنی گەردون، كە ئەمە بە زاراوەی ئیسلامی (قیامەت) ی پێ دەوترێت (هەرچەند وشەكە لە خۆیدا ئاماژە دەكات بۆ زیندوبونەوەی مرۆڤەكان).\nمیتۆدی من بۆ شیكاركردنی چەمكەكانی قورئانیەكانی ئەم سێ بەشەی كۆسمۆلۆجیای قورئان بەم شێوەیەیە:\nلە گەردونناسیی قورئاندا، كە گەڕانەوەی هەیە بۆ هەمان گەردونناسیی ئەفسانەكان و ئایینە كۆنەكان، ئەوەی سەرچاوەیە و ناوكی یەكەمی بیرۆكە و چەمكەكانە، ئەو بەشەیە كە بە (كۆسمۆگرافیای قورئان) ئاماژەم بۆ كرد.. ئەمەش یانی سەرنجی مرۆڤ لە دیمەنە ڕواڵەتیەكانی بونەوەر و ئەو سیستەمە گەردونیەی كە هاتوەتە پێش چاوی؛ سەرچاوەی هەمو بیرۆكە و چەمكە بەرهەمهاتوەكانە دەربارەی گەردون..\nئەمەش یانی هەمو چەمكەكانی (كۆسمۆگۆنیای قورئان) و هەروەها (كۆتاییهاتنی گەردون لە قورئاندا) هەمویان لە چەمك و بیرۆكەكانی (كۆسمۆگرافیای قورئان) ـەوە بە شێوەی (اشتقاق) ی هزری وەرگیراون، ئەمەش بەو پێیە كە ئەوەی ئێستە دەبینرێت لە بونەوەر سیستەمە گەردونیەكەیە، كە ئەم سیستەمە بە پرۆسێسی خەلق هێنراوەتە كایە، ئینجا لێرەوە بیر لە (پێش خەلق) و (كۆتایی خولقاوەكان) دەكرێتەوە، ئەوەش بە پێچەوانەكردنەوەی دیمەنەكانی سیستەمە گەردونیە بەرچاوەكەی ئێستا، بە وێناكردنی شێواوی (فوچی) یەك پێش خەلق كە بە خەلق ئەو شێواویە لەناو براوە و سیستەمە گەردونیەكە هێنراوەتە كایە، لەگەڵا وێناكردنی شێواوییەكی هاوشێوە دوای كۆتاییهاتنی بەرهەمی خەلق كە لەو شێوان و تێكچونەدا سیستەمە گەردونیەكە لەناو دەچێت و شێواوی جێی دەگرێتەوە.. ئیتر بەم شێوەیە هەمو چەمك و وێنە و بیرۆكەكانی خولقاندنی گەردون و بە هەمان شێوە تێكچون و كۆتاییهاتنی گەردون لە دیمەنەكانی سیستەمە گرونیەكەوە بە شێوەیەكی هزری (ژهنی) وەردەگیرێن و دەردەهێنرێن.. بەم شێوەیەش دەتوانین هەمو چەمكانە شیكار و شیتەڵا بكەین بۆ سەرچاوە و باكگراوندەكانیان.\nئەم میتۆدە شیكاریە من بۆ شیكاركردنی هەمو چەمكەكانی كۆسمۆلۆجیای ئەفسانەكان و ئایینەكان بەكاری دەهێنم و بەكاراییش دەتوانێت ئەو چەمكانە شیكار بكات و شیتەڵیان بكات بۆ ڕەگەزە سەرەتاییەكانیان و شێوازی دروستبون و بەرهەمهاتنیان دەربخات.. بۆ قورئانیش بە هەمان شێوە میتۆدێكی سەركەوتوە بۆ شیكاركردنی چەمك و بیرۆكەكانی سەبارەت بە دروستبونی گەردون (كۆسمۆگۆنیا) و تێكچونی.\nمن بۆ سەرخستنی ئەم میتۆدە پشتیش دەبەستم بە بەراوردكردنی چەمكە قورئانیەكان بە چەمكە هاوشێوەكانی ئەفسانەكان واتە چیرۆكە ئایینیە كۆنەكان، كە بەم بەراوردە ڕونتر سروشتی چەمكە قورئانیەكان دەردەكەوێت و ئاسانتر خۆیان بدەن بە دەستی میتۆدی شیكاركردنەوە.. جگە لەوەش هەوڵا دەدەم هەمو دەقە قورئانی و ئیسلامیە پەیوەندیدارەكان لە یەك چوارچێوەدا كۆ بكەمەوە بۆ ئەوەی وێنە قورئانی و ئیسلامیەكە وەكو خۆی بینا بكەمەوە تا بتوانم بە سەركەوتویی توێژینەوەی بەراوردكاری و شیكاریان لەسەر بكەم.\nلە بەشی دوەمدا دێمە سەر شیكاركردنی دانەدانەی چەمكە قورئانیەكانی كۆسمۆگۆنیا بەو میتۆدەی خستمە ڕو.


پیاوەکەیان کوشت , ھەڕەشە لە خۆی و منداڵەکەشی دەکەن\n2018-06-05 [12:54 PM]\nشەھلا محەممەد، تەمەن ٢١ ساڵ، دوای ئەوەی مێردەکەی درایە بەر دەستڕێژی گوللە و کوژرا، ئێستا ژیانی خۆی و منداڵە ساواکەشی لە مەترسیدایە و پۆلیس دەیپارێزن.\nشەھلا خەڵکی ھەولێرە و تا قۆناغی یەکەمی ناوەندی خوێندووە، ھەرزوو کەوتووەتە داوی خۆشەویستی کەسێک کە ناسیاوی براژنەکەی بووە و دواتر شووی پێکردووە.\nسەنگەر عومەر، تەمەن ٣٦ ساڵ، ھەشت ساڵ زیاتر بوو لەگەڵ (ن)ی تەمەن ٣٣ ساڵ خێزانیان پێکەوە نابوو، بەڵام منداڵیان نەدەبوو، ئەوەش بەھانەیەک بوو بۆ ئەوەی کە سەنگەر بیر لە ھێنانی ژنی دووەم بکاتەوە و بەوجۆرەش شەھلا ھەڵدەبژێرێ.\nشەھلا ھێشتا لە سەرەتای تەمەنیدایە، کۆرپەیەکی بچکۆلەی تەمەن سێ مانگە لەکۆشیدایە، فرمێسکەکانی دەکەونە سەر روومەتی منداڵەکەی و جارێک منداڵەکە و جارجارەش خۆی دەست بە گریان دەکەن.\nشەھلا چیرۆکی خۆی باسکرد و گوتی: "باری ئابووریمان باش نەبوو، بۆیە زوو وازم لە خوێندن ھێنا، لە خێزانێکی قەرەباڵغ و ژیانێکی ئاسایی ژیام، بەڵام بینینی سەنگەر بووە سەرەتای خۆشبەختی ژیانم و خۆشمویست. سەنگەر ژنی ھەبوو، بەڵام منداڵی نەدەبوو، بۆیە دەیوست ژنی دووەم بھێنێت، منیش ئامادەبووم شووی پێ بکەم".\nسەنگەر و شەھلا لە گفتوگۆدابوون بۆ ئەوەی رێگایەک بدۆزنەوە بۆ رازیکردنی باوکی شەھلا. سەنگەر بڕیار دەدات قسە لەگەڵ دایکی شەھلا بکات، بۆ ئەوەی باوکی شەھلا رازی بکات، کچەکەی بداتێ.\nبەڵام ژووانێک ھەموو پلانەکانیان تێکدەدات. شەھلا گوتی: "سەنگەر رۆژێک تەلەفۆنی کرد و داوای کرد یەکدی ببینین، لەبەر ئەوەی نیەتی پاک بوو، رازی بووم، لە نزیکی ماڵی خۆمان لەناو سەیارەکەی چاوەڕێ بوو، مۆبایلێکی بۆ من کڕیبوو، کاتێک چووم لەناو ئۆتۆمبێلەکەی دانیشتم، نزیکەی ١٠ خولەکێک بوو بەیەکەوە بووین و قسەمان دەکرد، لەناکاو باوکم بینی بە دەمانچەوە بەرەوڕوومان دەھات، دواتر زانیم کە ھاوڕێیەکی باوکم پەیوەندی پێوە کردبوو، پێیگوتبوو کچەکەت لەگەڵ پیاوێک لەناو ئۆتۆمبێلە وەرە بیبینە".\nشەھلا کاتێک باوکی بە دەمانچەوە دەبینێ، زۆر دەترسێ، بۆیە داوا لە سەنگەر دەکات بە ئۆتۆمبێلەکەی رابکەن، یەکسەر دەچنە ماڵی ناسیاوێکیان لە کۆمەڵگەی کانی قرژاڵە، لەوێ سەنگەر بەڕێدەکات و داواش لە خاوەن ماڵەکە دەکات پەیوەندی بە پۆلیسەوە بکەن، تاوەکو بێن بیپارێزن، دواتر پۆلیس دەیباتە ماڵی داڵدەدانی ئافرەتان.\nشەھلا دەڵێت: "سەنگەر لەوێ چاوەڕێی دەکردم، پەنجەمۆری کرد کە ھەموو بەرپرسیارێتیەک لەئەستۆ دەگرێت و ئامادەیە بمکات بە ھاوژینی خۆی، دواتر برا و باوکیشم پەنجەمۆریان پێکرا کە دەست لە من نەدەن، باوکم حاشای لێکردم و گوتی لە ئەمڕۆوە کچێکم نییە بەناوی شەھلا، پاشان لەلای مەلا مارە کراین و لە دادگاش گرێبەستمان کرد".\nدوای ئەوە، شەھلا و سەنگەر دەچنە ناحیەی دیانە. سەبارەت بە رازیبوونی ھاوژینی یەکەمی سەنگەریش، شەھلا گوتی: "سەرەتا رازی نەبوو، بەڵام دوای سێ مانگ زیزبوون ھاتەوە و ھەردووکمان چووینە ماڵی باوکی سەنگەر و پێکەوە وەکو دوو خوشک دەژیاین".\nمامی شەھلا بە ھاوسەرگرییەکە رازی نابێت، شەھلا دەڵێت: "مامم تاکە کەس بوو دوای ئەو رووداوە وازی نەھێنا و سێ بە سێ تەڵاقی خواردبوو کە ھەردووکمان بکوژێت، براکەم کە دوو ساڵ لە خۆم بچووکترە، پەیوەندی پێوەکردم و گوتی ئاگاتان لە خۆتان بێت، دوو برام قسەیان لەگەڵ دەکردم و داوایان لە سەنگەر کرد لەگەڵ باوکم سوڵح بکات، بەڵام مامم تێکیدەدا و دەیگوت قبوڵمان نییە".\nدوای ماوەیەک شەھلا دووگیان دەبێ، پاشان دەبێتە خاوەنی کوڕێک. شەھلا دەڵێت: "خۆشبەختی بەجۆرێک رووی تێکردبووم وامدەزانی خەونە، سەنگەر کاسب بوو، ھیچ جیاوازی لەنێوان من و ھەوێیەکەم نەدەکرد، ھەوێیەکەشم وەک منداڵی خۆی سەیری کوڕەکەمی دەکرد، کێشەمان نەبوو بیرم لەلای کەس نەبوو، زۆر ئاسوودە بووم".\nسەنگەر لەبەردەم ماڵەکەی لە یەکەم رۆژی رەمەزاندا کوژرا، شەھلا لەبارەی رووداوەکە دەڵێت: "یەکەم رۆژی مانگی رەمەزان، من دەستنوێژم ھەڵدەگرت بۆ نوێژی عیشا، کاژێر نۆی شەو بوو، سەنگەر پێیگوتم کە دەچێتە ماڵی کوڕێکی ئامۆزای، چاوەڕێی تاکسی بوو بەدوایدا بێت، لەناو نوێژدا بووم دەنگی تەقە ھات، ھەوێیەکەم رایکردە دەرەوە و بە قیژەقیژ ھاتە ژوورەوە و گوتی سەنگەر کوژرا، کە چووینە سەری ھەموو گیانی گوللە بوو، رۆحی تێدانەمابوو".\nکێ سەنگەری کوشت؟ شەھلا وەڵام دەداتەوە و دەڵێت: "دوای ئەوەی لە بنکەی پۆلیس تەماشای کامێرای چاودێریمان کرد، سێ چەکدار لەناو ئۆتۆمبێلێکەوە تەقەیان لە سەنگەر کرد، لەنێویاندا مامم ناسییەوە، بەڵام ئەوانی دیکەم نەناسی".\nشەھلا سکاڵای لەسەر مامە ھەڵاتووەکەی تۆمار کردووە و دەڵێت: "دەمەوێت مامم دەستگیر بکرێت و سزا بدرێت، ناشمەوێت بگەڕێمەوە ماڵی باوکم، ئێستا ماڵی باوکی سەنگەر خێزان و کەسی منن و زۆر بۆم باشن".\nسەبارەت بەو سوێندەی مامی خواردوویەتی کە ھەردووکیان بکوژێت، شەھلا دەڵێت: "من لە مردنی خۆم ناترسم، چونکە رۆحی من لە رۆحی سەنگەر زیاتر نییە، ئەوەی ئازارم دەدات ئەوەیە کە تا کەی ئێمەی ژن ببینە قوربانی کولتوور و ئەقڵیەتێکی سەقەت؟ ئایا دوای کوشتنی من چەند ژنی دیکە دەکوژرێن؟".\nئەحمەد شەریف، تەمەن ٤٧ ساڵان کە ئامۆزای سەنگەرە، گوتی: "ئامۆزاکەم بەناھەق کوژرا، ئەو تاوانی نەبوو، چەندینجار ھەوڵی سوڵحی دا، ئەو بووە قوربانی دەستی کولتوورێکی سەقەت، ئەگینا ھیچ ھەڵەیەکی بەرامبەر بەو ئافرەتە نەکردبوو".\nئەحمەد گوتیشی: "زانیاریمان ھەیە مامی شەھلا لە ماڵی سەرۆک عەشیرەتێکە، بۆیە ئەگەر رادەستی یاسای نەکەن، سکاڵا لەدژی ئەو ماڵەش تۆمار دەکەین". لەبارەی داھاتووی شەھلا و منداڵەکەشی، ئەحمەد گوتی "شەھلا و کوڕەکەی منداڵی ئێمەن و دەیانپارێزین".\nرائید ھۆگر عەزیز، گوتەبێژی پۆلیسی ھەولێر لەبارەی ئەو کەیسە گوتی : "ئەو رووداوە لە گەڕەکی کوورانی عەنکاوەی شاری ھەولێر بووە، بکوژەکان ھەڵاتوون و پۆلیس بەردەوامە لە لێکۆڵینەوە و دۆزینەوەی بکوژانی پیاوەکە".\nبەھۆی مەترسی و ھەڕەشە لەسەر ژیانی شەھلا بەتایبەت لەلایەن مامی کە ھەڕەشەی کوشتنی لێکردووە، رۆژی ٢٧/٥/٢٠١٨ بەڕێوەبەرایەتی بەرەنگاربوونەوەی توندوتیژیی دژی ئافرەتان داوایان لە کەسوکاری سەنگەر کرد، شەھلا و منداڵەکەی رادەستی ئەوان بکەن بۆ ئەوەی بیپارێزن، خانەوادەی سەنگەریش گووتیان کە شەھلا و منداڵەکەیان رادەستی بەڕێوەبەرایەتییەکە کردووە.\nئەم هەواڵە 75229جار خوێندراوەتەوە


ئامادەبووانى ئێستا 207 میوان و هیچ ئەندامێک\nبڵاوكراوەتەوە لە یەک شەممە, 21 حوزەیران 2015 09:32 | نوسراوە لە لایەن رێڤەبەریا گومركا پارێزگەها دهوك | چاپکردن\t| ئیمەیڵ\t| سەردانەكان: 11005\nنڤیسینگەها گومركا مە ندان\nپشتی دەرچوونابریارا هەلوەشاندنا رێفەبەریا گومركا ئاكرێ ل 13/5/2014 لدویف نفیسارا ژمارە 8658 یا گشتی گومرك و بەرفرە هبوونا سنورێ كارگێری یێ رێفەبەریا گومركا دهوكی. نڤیسینكەها كومركا مەندان دەروازەكە دگەل دەفەرێن دیتر ێین كارگیریا گومركا ئاكرێ هاتیە ب سەرسنورێ كاركێریا رێڤەبەریا گومركا دهوكێ و دكەڤیتە دەفەرا مەندان یا سەرب دەڤەرداریا بەردەرەش ڤە.\nئەف دەروازە هاتیە دەست نیشان كرن بو نڤیسینگەها گومركا مەندان دگەل زالگەها مەندان بو كونترول كرنا سنورێ ڤێ دەڤەرێ دگەل پارێزگەها نەینەوا ورێكخستنا بزاڤا بازركانی وپاراستنا ئاسایشا دەڤەرێ.ل نڤیسینگەها مەندان كریارێن گومركی دهَینە ئەنجام دان ژهەمی ئالیاڤە مینا كارێن پشكنین ورێك كرتن ل كەرستە و كەل وپەلێن قەدەغەكری و وەركرتنا باجێن گومركی لدویف یاسا پێناسا گومركی و رێنمایێن كاری.\nهەژمارا فەرمانبەرێن نڤیسینگە هێ 29 فەرمانبەرن و لسەر سێ پوستاهاتینە دابەشكرن وئەڤان كارێن ل خارێ ئە نجام ددەن.\n1-جێ بە جێكرنا رێنمایێن وەزارەتا دارایی وئابوریویێن پارێزگەهێ و یێن رێڤەبەریا گومركادهوكێ\n2-پشگداری كرن دكومكرنا داهاتێ گەنجینا حكومەتاهەرێمێ دا ب رێكا وەرگرتنا باجێن گومركی لدویف یاسا پێناسا گومركی ورێنمایێن كاری.\n3- هاریكاریا دەزگایێن ئاسایشێ دكەت ل زالگەهێ ب رێكا پشكنین كرنا ترومبێلێن بارهەلگەر ودەستەسەركرنا هەمی جورێن كەرەستەو كەل وپەلێن قەدەغەكری ویێن مەترسیدار.\n4- پشكنین كرنا هەمی جورێن كالایێن بازرگانی ژبو وەك ئیك كرن وان دگەل فورما راگەهاندنا گومركی وپشت راست بوون ژدروستیا باجێ گومركی یێ هاتیە دان ورێكخستنا بزاڤا بازرگانی ونەهێلانا رەڤاندنا كەرەستێن قەدەغەكری.\n5- هاریكاریا هەمی دەزگایێن دیتر دكەت یێن ل زالكەها مەندان كاردكەن ب رێكا رەوانەكرنا هەمی كەرەستە وكەل وپەلێن ملكەچ بو تاقیگەهێن پەیوەندیدار وەك تاقیكەهێن (ساخلەمیێ‌وبیناسازیێ وفیتێرنەری............هتد)\nڤێ حەفتیێ 11951\nئەڤ سالە 31696\nهەمی روژا 968904


بەتۆمەتی بیرهەڵکەندن و زێدەڕۆیی سێ هاووڵاتى دەستگیرکران Speda Tv\nKhubaib 24/10/2021 - 16:49 بڵاوکراوەتەوە لە كوردستانی\nمەفرەزە بەردەوامەکانى پۆلیسى دارستانی سلێمانى لە سنوورى چالاکى بەش و بنکەکانیدا بەردەوامە لە دەستبەسەردا گرتنى ئەو ئامێرانەى بەنایاسایى بیر هەڵدەکەنن و رووبەڕووى یاسایان دەکەنەوە و لەو چوارچێوەیەشدا، سێ هاووڵاتى بەتۆمەتی بیرلێدان و زێدەڕۆیی دەستگیرکران.\nلە چوار چێوەیەشدا لە ئەنجامی گەڕان و پشکنینی سنووری چالاکییان، مەفرەزەیەکی بەشى پۆلیسی دارستانی قەزای پێنجوێن بە مەبەستی پاراستنی سامانی ئاوی ژێرزەوی و رێگەگرتن لە دیاردەی بیرلێدان، توانیان هاووڵاتییەک دەستگیر بکەن کە بە شێوەیەکی نایاسایی سەرقاڵی هەڵکەندنی بیر بوو، هەروەها توانرا دەست بەسەر جیهازێكی بیرلێداندا بگیرێت.\nلە راگەیەندراوێکدا کە بەڕێوەبەری راگەیاندن لە بەڕێوەبەرایەتی پۆلیسی دارستان و ژینگەی سلێمانی، عمیدی پۆلیس هێمن كمرخان بڵاوی کردۆتەوە تێیدا هاتووە، ''بۆ پارێزگاریکردن لە سروشت و ژینگەیى کوردستان ئەرکى سەرەکى و لە پێشینەى کارەکانمانە و لەو پێناوەشدا هەموو توانا و هەوڵەکانى خۆمان دەخەینەکار و هەر هاووڵاتییەک سەرپێچى لە رێنماییەکانمان بکات دەستگیردەکرێت و رووبەڕوى دادگا دەکرێتەوە".\nلە راگەیەندراوەکەدا ئاماژە بەوە کراوە کە لە هەمان کاتدا مەفرەزەکانى بەشى پۆلیسى دارستان و ژینگەى شارەزوور لە دەرچوونێکى مەیدانیاندانیدا توانییان هاووڵاتییەک دەستگیر بکەن کە سەرقاڵی هەڵکەندنی بیر بوو، هەروەها توانرا دەستبگرن بەسەر جیهازێكی بیرلێدانداندا دواتر پەڕاوى لێکۆڵینەوەیان بۆ کرایەوە و رووبەڕووى دادگا کراونەتەوە بۆ وەرگرتنى رێکارى یاسایى.\nلەلایەکی ترەوە مەفرەزەکانى بەشى پۆلیسى دارستان و ژینگەى قەزای سەیدسادق توانیان سەرپێچیکارێک دەستگیربکەن بە هۆکارى زێدەڕۆیی تەختکردنى زەوى زیان گەیاندن بە دارستانە سروشتییەکان.\nلەوبارەیەوە عمید هێمن کمرخان لە رێگەی راگەیەندراوەکەوە جارێكی تر پەیامی ئاراستەی سەرجەم هاووڵاتییان كردەوە كە پابەندبن بەڕێنماییەكانی پۆلیسی دارستان و ژینگەی سلێمانی و پارێزگاری لە سامانی سروشتیی و ژینگەی كوردستان بكەن.